הוועדה המיוחדת בעניין ההתמודדות עם נגיף הקורונה - זמנית, כנסת 23, פרוטוקול מספר 12, 2020-04-05 09:30

עפר שלח: הנושא שלפנינו היום הולך ומסמן כאחד הנושאים המרכזיים בהסתכלות קדימה של הוועדה.

עפר שלח: כשמסתכלים על הנתונים – קיבלתי נתונים בסוף השבוע מחדר המצב – רואים לא רק, כמובן, שבבני ברק כמות החולים המאובחנים היא גדולה באופן יחסי הרבה יותר מכל היישובים האחרים בארץ, אלא גם שביישובים אחרים במגזר החרדי, כמו מודיעין עילית או אלעד – יואב, החדר מלא.

עפר שלח: צר לי.

יואב סגלוביץ': אתה יכול לעדכן אותנו על הסיור שלך בבני ברק?

עפר שלח: כן.

עפר שלח: אני אעדכן תוך כדי הדיון.

עפר שלח: הוועדה חיה, כמו שהיא חיה מהיום הראשון.

עפר שלח: היועצת המשפטית הגיעה, אני מבקש משני חברי כנסת לעבור לחדר השני.

עפר שלח: תודה אנטאנס.

עפר שלח: הוועדה חיה על זמן שאול, אבל הוא איכשהו מתכנס בלוח הזמנים גם עם מה שאנחנו רוצים להניח על ה/שולחן בגלל שהכנסת יוצאת לפגרת הפסח לכל המאוחר בשלישי – אנחנו עוד לא יודעים אם בשיום שלישי יהיה יום כנסת או לא.

עפר שלח: זו פונקציה של הרכבת הממשלה.

עפר שלח: אבל אנחנו גם נוכל לכנס דיון.

עפר שלח: לכן ביומיים הקרובים נעסוק בסל של נושאים דחופים על סדר-היום.

עפר שלח: היום יהיו שלושה דיונים.

עפר שלח: הראשון הוא על התמודדות עם משבר הקורונה במגזר החרדי, השני נוגע לסוגיית הבדיקות – זימנו אותו עוד לפני הידיעות האחרונות על המשבר בתחום הזה – זימנו אותו מפני שסוגיית הבדיקות היא קריטית להסתכלות ולשינויי המדיניות שצריכים לטעמנו לקרות אחרי הפסח.

עפר שלח: וגם כי הייתה לנו תחושה – דווח פה בוועדה שהריאגנטים, למשל, עומדים להיגמר, אז אמרו לנו שמגיע מטוב.

עפר שלח: בדיעבד התברר שהגיע מטוס אבל עם הריאגנטים הלא נכונים.

עפר שלח: זה חלק מהמשבר הניהולי שאנחנו מאבחנים בכל סיפור הקורונה.

עפר שלח: אנחנו נתייחס גם לזה.

עפר שלח: יהיה דיון על קריסת המגזר השלישי.

עפר שלח: דיון של שעה.

עפר שלח: דבר שמגיע אלינו מהרבה מאוד כיוונים.

עפר שלח: המגזר השלישי סובל ממילא מזה שאנחנו בשנה שעוד אין בה תקציב.

עפר שלח: רוב התקציבים של המגזר השלישי הם לא בבסיס התקציב אלא בהחלטות שעוברות משנה לשנה.

עפר שלח: וכשאין תקציב, הם סובלים.

עפר שלח: לתוך זה נכנסת פרשת הקורונה ומסבכת את החיים עוד יותר מדי.

עפר שלח: גם מחר נעשה כמה דיוני סל כאלה.

עפר שלח: במקביל, אני מתכוון להעביר לחברי הוועדה הקבועים שהיו לפחות במחצית מדיוני הוועדה טיוטה של מסמך שאנחנו רוצים להניח – אני רוצה להניח – על שולחן מקבלי ההחלטות והכנסת עוד לפני הפסח.

עפר שלח: המערכת כולה מסמנת את היום שאחרי הפסח כיום שעד אליו צריכות להתקבל החלטות קרדינליות, הן בתחום הבריאותי והן בתחום ניהול המשבר בכלל: שחרור הכלכלה, שינוי במדיניות סגר כזה או אחר וכן הלאה והלאה.

עפר שלח: הוועדה – אני לא יודע כמה זמן נועד לה אחרי הפסח – חייבת להניח גם את מה שהיא ראתה וגם את עמדתה.

עפר שלח: הטיוטה הזאת כבר די מוכנה.

עפר שלח: היא תהיה מוכנה אצלי באופן סופי היום בערב.

עפר שלח: אתם תקבלו אותה ותתפלאו לראות כמה הרבה הספקנו לעשות ב-10 ימים וכמה הרבה, לדעתי – וניסיתי לכתוב את זה לא רק מתוך דעתי שלי אלא מתוך מה שמתגבש כקונצנזוס מחברי הוועדה – אנחנו יכולים להצביע ולהגיד: ככה צריך לעשות ואת זה צריך לתקן.

עפר שלח: אני, כמובן, אבקש את הערותיכם.

עפר שלח: כל מי שיקבל את המסמך הזה, אני מבקש את הערותיו או הערותיה למסמך ואנחנו נגבש אותו ונחתום עליו כולנו.

עפר שלח: אני רוצה להודות, בהקשר הזה, להנהלת הוועדה ולקצרנות שסיפקה לי פרוטוקולים בקצב – אני מכיר קצת פרוטוקולים מוועדות אחרות – שהוא לא רגיל בהתנהלות של הכנסת בכלל.

משה אבוטבול: מי שהשתתף בדיונים והוא לא חבר ועדה, יכול לקבל?

עפר שלח: יקבל אותו ככל חבר כנסת כי בסופו של דבר, רק חברי הכנסת שהם חברי ועדה קבועים יכולים בכלל להיות חתומים על דוח כזה.

משה אבוטבול: אשמח לקבל ולתת לך הערות.

משה אבוטבול: תעשה איתן מה שאתה רוצה.

עפר שלח: אני אחשוב על זה.

עפר שלח: יש פה גם ענייני תפוצה.

עפר שלח: אחשוב על זה.

משה אבוטבול: כאות הוקרה על השתתפותי בישיבות.

עפר שלח: צל"שים יחולקו בהמשך.

עפר שלח: אני מכבד את זה לגמרי, אבל יש פרוצדורה בכנסת ואני מכבד גם אותה.

עפר שלח: אנחנו מתחילים את הדיון היום ונתחיל אותו, באופן טבעי, בעיר בני ברק.

עפר שלח: כמו שהוזכר, הייתי בעיר ביום שישי.

עפר שלח: אני לא יכול להגיד שהייתי בעיר, הייתי בחמ"ל שהוקם בתוך עיריית בני ברק על-ידי האלוף במילואים רוני נומה ומתנדבים אחרים, יחד עם אנשי העירייה.

עפר שלח: ראש העיר, כמו שאני מניח שאתם יודעים, נמצא בבידוד ולא היה שם.

עפר שלח: התמונה שהם הציגו לי היא תמונה במובן מסוים שונה מההשתקפות התקשורתית שלה שעוסקת באופן טבעי אולי לתקשורת, אבל אני לא חושב שמשקף בתגובות של תושבים - - -

מיכל (מיקי) חיימוביץ': באיזה מובן שונה?

עפר שלח: יש התמקדות תקשורתית מסוימת, לפחות מהדיווחים שאני ראיתי, במה שאפשר לכנות אותו או לצייר אותו כאיזו סרבנות של תושבים, התנגדות שלהם גם לבדיקות, גם לכוחות השיטור וכן הלאה.

עפר שלח: זו לא התמונה שמשתקפת.

עפר שלח: אבל משתקפת תמונה, ואני אקצר בזה כי האנשים הנוגעים בדבר, כולל מנכ"ל עיריית בני ברק והאלוף רוני נומה, יהיו איתנו בדיון הזה.

עפר שלח: הם יגידו את זה מכלי ראשון.

עפר שלח: תמונה שאת הכותרת שלה אני רוצה להגיד: בני ברק היא מקרה ייחודי בתוך מדינת ישראל.

עפר שלח: היא מקרה ייחודי בגלל הרכב האוכלוסייה שלה, בגלל דרכי התקשורת בין התושבים שם בגלל העובדה שעל עירייה זו שמוכרת היטב, בטח ליושבים פה בחדר – יושב פה ראש עיריית בני ברק לשעבר – היא אולי ביחס בין גודל האיום שנפל עליה לבין היכולות שלה, הוא יחס פשוט בלתי סביר.

עפר שלח: בני ברק צריכה להיות – והציבור החרדי בכלל, אנחנו נדון בו היום – סוג של פרויקט לאומי בזה, כולל שינויים בדרכי קבלת החלטות, אני לא רוצה להיות ספציפי כי זה יהיה תוך כדי הדיון, ובפרוצדורות יחסית למה שקורה במקומות אחרים.

עפר שלח: אבל התחושה הכללית – בשביל לסכם את זה – שלי היא שלתושבי בני ברק עוצמת המשבר ברורה, הם רוצים מאוד, כמובן, שהוא יטופל ולעשות את חלקם בזה שהוא יטופל.

עפר שלח: אלא שהמערכות הקיימות מתקשות לטפל בו כמו שהן.

עפר שלח: אני מקדים את המאוחר.

עפר שלח: אני חושב שני ברק צריכה – אמרתי את זה גם לרוני נומה ביום שישי – לא רק שהיא תנוהל מבפנים, שתהיה עזרה בניהול שלה מבפנים על ידי מה שהוא והמתנדבים האחרים שבאו יחד איתו מסוגלים לגייס, כולל כוחות צבאיים וכן הלאה, אלא גם מול סוג של פרויקטור ברמה הממשלתית ולא שיצטרכו לרוץ ממקום למקום ומאדם לאדם בשביל לסדר דברים.

עפר שלח: אני רוצה להתחיל.

עפר שלח: נתחיל באנשים עצמם.

עפר שלח: מנכ"ל עיריית בני ברק ואלוף רוני נומה נמצאים איתנו.

עפר שלח: את רוני אני אזהה.

עפר שלח: גם את המנכ"ל פגשתי ביום שישי.

עפר שלח: השר דרעי, כמה יש לך בשבילנו?

אריה מכלוף דרעי: יש לי המון זמן, אבל אין לי זמן בשביל מקומות אחרים.

אריה מכלוף דרעי: הבטיחו לי שאהיה חצי שעה, שאציג את התמונה של בני ברק ואחרים באופן כללי.

אריה מכלוף דרעי: יישארו איתכם מנכ"ל משרד הפנים ואחרים שעוסקים בזה והם יוכלו לתת לכם את כל הפרטים.

עפר שלח: קיבלתי.

עפר שלח: נפתח עם שר הפנים שגם מונה לצורך העניין כאחראי על זה בדרג המדיני.

עפר שלח: השר דרעי, אני שומע אותך אבל לא רואה אותך.

עפר שלח: אתה בבידוד, אריה?

קריאה: לא.

קריאה: הוא יצא.

עפר שלח: בגלל השר ליצמן או משהו כזה, אתה בבידוד?

אריה מכלוף דרעי: יש לי רק בקשה אישית קטנה מכולם: קשה לי מאוד הדיבור ובטח דיבור ברצף.

אריה מכלוף דרעי: אני מבטיח לכם שכשאני אגמור לדבר, אני אתן לכם את כל התמונה ואת כל מה שאני יודע, אבל אם באמצע ייכנסו ויוציאו אותי מהרצף של הדברים, אז לא תקבלו את כל הפרטים וזה מאוד מפריע לי.

אריה מכלוף דרעי: אז תנו לי כמה דקות בבקשה.

אריה מכלוף דרעי: כשר הפנים, באופן טבעי אני מתעסק ברשויות המקומיות, גם במשבר הזה באופן כללי.

אריה מכלוף דרעי: זה לא הנושא כאן, אבל עשינו המון דברים במשרד הפנים לכלל הרשויות, בעיקר לרשויות החדשות.

אריה מכלוף דרעי: לפני כמה ימים התבקשתי על-ידי ראש הממשלה, ראש המל"ל, לקחת באופן אישי את הנושא של המגזר החרדי והמגזר הערבי ולטפל בהם מול כל משרדי הממשלה, מול הממשלה ולעשות כל מה שאפשר כדי לסייע לאוכלוסיות הללו, לאזורים הללו, כיוון שכבר אז ראינו את הנתונים ובעיקר ראינו במגזר החרדי.

אריה מכלוף דרעי: אנחנו יודעים שגם במגזר הערבי, בינתיים הנתונים טובים מאוד, ברוך השם, אני מקווה שזה ימשיך כך.

אריה מכלוף דרעי: אבל אנחנו צופים פני עתיד שזהו אוכלוסייה שאם, חלילה וחס, זה יפרוץ בה, אז אנחנו נצטרך לעזור לרשויות הללו, לבדואים בדרום ולמקומות אחרים.

אריה מכלוף דרעי: אני אתמקד כעת במגזר החרדי.

אריה מכלוף דרעי: כמובן שהמוקד הראשון היה בבני ברק בגלל גודל העיר, בגלל המיקום של העיר שסביבה יש כמיליון איש בערך והחיבורים הם צמודים מאוד, אלה רחובות שמתחילים ברמת גן ומסתיימים בבני ברק, בגבעתיים, בגבעת שמואל.

אריה מכלוף דרעי: לכן, לפי הנתונים שהיו, התחלנו בבני ברק.

אריה מכלוף דרעי: אני רוצה שכול יידעו – אני מקווה ששומעים אותנו וגם שכלי התקשורת יעבירו את הדברים הלאה – רבותיי, בבני ברק ובאזורים החרדיים, אחוז ההדבקה גבוה.

אריה מכלוף דרעי: הסיבה העיקרית היא שהקהילות החרדיות בארץ ובעולם חיות חיי קהילה צפופים מאוד גם בגלל הצפיפות שלהן.

אריה מכלוף דרעי: עברנו את חג הפורים כשעל פי הנהלים היה מותר להתכנס גם ל-2,500 איש ומעלה.

אריה מכלוף דרעי: לא היה שום איסור.

אריה מכלוף דרעי: האיסור הראשון שאסור כינוס של יותר מ-100 איש היה במוצאי חג הפורים ב-23:00 בלילה, ככה שאי אפשר לבוא בטענות לאנשים ששמחו שמחת פורים בהיתר.

אריה מכלוף דרעי: שם, לפי דעתי, אחת מהסיבות העיקריות להדבקה.

אריה מכלוף דרעי: פורים הוא חג מאוד צפוף, שותים, אוכלים, מתחברים, רוקדים ביחד.

אריה מכלוף דרעי: אחר כך עוד הייתה תקופה שהיה מותר בה להתפלל בבתי הכנסת.

אריה מכלוף דרעי: פעם זה היה 50, אחר כך ירד ל-10.

אריה מכלוף דרעי: בציבור החרדי כולו אין אחד שלא הולך לבית כנסת, אין אחד שלא הולך לישיבות או למקומות כאלה.

אריה מכלוף דרעי: הם לא נמצאים במקומות אחרים במרחב בחוץ.

אריה מכלוף דרעי: הם נמצאים במקומות סגורים.

אריה מכלוף דרעי: שני הדברים הללו – ותוסיפו על זה אצת בני ברק עם הצפיפות הגדולה מאוד, עם המשפחות הגדולות, ברוכות הילדים, בתוך בתים קטנים – תקבלו את הסיפור של ההדבקה.

אריה מכלוף דרעי: זה דבר אחד.

אריה מכלוף דרעי: דבר שני שאני חייב לומר.

אריה מכלוף דרעי: ברגע שהידקנו את החגורה וביטלנו את ההתכנסויות בשלבים ואחר כך גם איסור על תפילה במרחב הציבורי באוויר הפתוח – רבותיי, אני גר בשכונה חרדית ואני יכול לתת לכם עדות מכלי ראשון: בשבת האחרונה וגם בשבת הקודמת, לא נראתה בשכונת הר נוף נפש חיה מסתובבת ברחוב.

אריה מכלוף דרעי: את כל התפילות של שבת הגדול, שזו שבת מיוחדת במינה, עשו במרפסות.

אריה מכלוף דרעי: אנשים הצטרפו למניין דרך המרפסות ואתה שומע את כל התפילות, את השירים והכול דרך המרפסות.

אריה מכלוף דרעי: זה היה מחזה משמח מצד אחד, ומצד שני עצוב מאוד שהגענו למצב כזה.

אריה מכלוף דרעי: לכן אני היום קובע בוודאות ואני מציע לכם לעלות אצלכם את רוני נומה שנמצא בבני ברק, את גל הירש שנמצא באלעד, את יוסי בכר שנמצא בבית"ר עילית, את מפקד מרחב ירושלים לשעבר בשב"כ שנמצא בבית שמש, את תת-אלוף אדירי שנמצא במודיעין עילית.

אריה מכלוף דרעי: לכל עיר כזו מוצמד היום איש צבא או איש ביטחון לשעבר שהוא המתווך בין העירייה לצבא ושאר הגורמים.

אריה מכלוף דרעי: אתם תשמעו מהם התפעלות מדהימה על המשמעת ועל שיתוף הפעולה של הרבנים.

אריה מכלוף דרעי: קודם כל, אני רוצה שתיקחו את זה כהנחת עבודה, וגם עופר אמר את זה קודם, שכיום יש בציבור החרדי משמעת טוטלית ומוחלטת, הם מצד הרבנים והן מצד הציבור והם משתפים פעולה לגמרי.

אריה מכלוף דרעי: המשימה שלנו כעת היא אחת: איך לעזור לציבור הזה, המיוחד הזה, הייחודי הזה, בערב פסח איך לעזור להם לעבור את חג הפסח.

אריה מכלוף דרעי: הממשלה החליטה ביום חמישי בלילה להגביל את הכניסה והיציאה מבני ברק.

אריה מכלוף דרעי: הסיבה העיקרית היא בגלל שבני ברק נמצאת בצומת גדולה מול מיליון תושבים.

אריה מכלוף דרעי: המטרה הייתה שלא ייכנסו אנשים להידבר בבני ברק ושלא ייצאו אנשים להדביק מחוץ לבני ברק.

אריה מכלוף דרעי: אבל לא התכוונו שלהשאיר את בני ברק ושיקרה מה שיקרה.

אריה מכלוף דרעי: עיקר המאמץ של הממשלה ושל כל הגורמים הוא איך עוזרים לבני ברק.

אריה מכלוף דרעי: אני אגיד בכותרות ורוני נומה ואחרים יפרטו.

אריה מכלוף דרעי: קודם כל, יש לנו אוכלוסייה, ברוך השם, לא גדולה, שמגיל 70 ומעלה עד גיל 109 היא בעלת הסיכון הגדול.

אריה מכלוף דרעי: לפי ארגון הבריאות עולמי, 95% מהחולים הקשים והמתים הם מגיל 65 ומעלה, ככה שהמשימה שלנו היא לעזור לאוכלוסייה הזאת שלא לצאת החוצה, שלא לעזוב את הבית בכלל.

אריה מכלוף דרעי: הייתה מחשבה להוציא אותם למלוניות, אבל ההיענות היא נמוכה מאוד – אנשים לא עוזבים את הבית שלהם.

אריה מכלוף דרעי: ביום שישי, אחרי דיונים עם הרמטכ"ל ואחרים, זו יוזמה של הרמטכ"ל, אני התפעלתי מאוד שהצבא מוכן, עם כל הבעייתיות שבעניין, להיכנס בכל הכוח.

אריה מכלוף דרעי: חוץ מפיקוד העורף, שזה תפקידו, הצבא העמיד שם את אוגדה 98 ואחרים.

אריה מכלוף דרעי: אמר לי הרמטכ"ל אביב כוכבי: אנחנו לא מתכוונים לעשות ממש לצבאי או לנהל, אנחנו ניתן לכם סיוע אזרחי ככל שנתבקש.

אריה מכלוף דרעי: בנינו מודל שרוני נומה מטעם עיריית בני ברק יהיה מתווה המדיניות מול הצבא.

אריה מכלוף דרעי: פיקוד העורף וכל החיילים שיגיעו לשם יעבדו לפי הנחיות שהוא ייתן להם.

עפר שלח: סליחה שאני קוטע אותך למרות שביקשת שלא.

עפר שלח: ביום שישי בצהוריים, כשהייתי שם, ההחלטה שהוצגה לי הייתה לפנות כ-4,400 איש בגילים שאתה מדבר עליהם.

עפר שלח: למה זה שונה, אם אתה יכול להסביר?

עפר שלח: ומה הפתרון החליפי, כמובן.

אריה מכלוף דרעי: ביום חמישי ריכזתי מטעם ראש הממשלה את הדיון עם האוצר ועם כולם את הפתרון של הפינוי של ה-4,400 קשישים, מגיל 80 ומעלה, למלוניות באחריות הצבא ומשרד הביטחון.

אריה מכלוף דרעי: הם גם קיבלו מסגרת תקציבית גדולה לנושא הזה.

אריה מכלוף דרעי: זה לקח יום שלם וסגרנו את זה.

אריה מכלוף דרעי: התחילו המתנדבים לשבת על הטלפונים כדי לשכנע את האוכלוסייה הזאת לצאת.

אריה מכלוף דרעי: לצערי, ביום שישי בצהוריים הודיעו לי שיש היענות של 5% בלבד, שזה מספר קטן מאוד.

אריה מכלוף דרעי: תוך כדי זה, העירייה ורוני נומה הציגו לי תוכנית חלופית.

אריה מכלוף דרעי: במצבים כאלה מקבלים החלטות על המקום, אתה חייב לתת תשובות מיידיות.

אריה מכלוף דרעי: החלופה שהם הציעו, שהיא מצאה חן בעיניי מאוד, הייתה שבמקום להוציא אותם – הרי המטרה היא שהם לא ייצאו מהבית, שהם יישארו בבידוד מוחלט, אבל אם אנשים צריכים לאכול ותרופות, אז הם חייבים לצאת מהבית.

אריה מכלוף דרעי: אז מה הפתרון?

אריה מכלוף דרעי: שהצבא מוכן לקחת על עצמו לשים חייל אחד על כל 5-4 משפחות והוא יהיה אחראי עליהן עד גמר האירוע.

אריה מכלוף דרעי: הצבא לוקח חברות קייטרינג עם הכשרים טובים של הרב לנדא, העדה החרדית, כדי שזה יתאים לאוכלוסייה.

אריה מכלוף דרעי: אותם חיילים מחלקים אוכל לאנשים.

אריה מכלוף דרעי: עכשיו הגדלנו את זה מ-4,400 ל-10,000 איש כי הכנסנו מגיל 70.

אריה מכלוף דרעי: יביאו לפתח הבית - - -

עפר שלח: יש להם דרך להיות מבודדים בבית?

עפר שלח: אתה התחלת מצפיפות הדיור.

אריה מכלוף דרעי: כן.

אריה מכלוף דרעי: אני אסביר לך - - -

מיכל (מיקי) חיימוביץ': בדרך כלל, אלה משפחות שגרות עם עוד בני משפחה.

קריאה: אלה אנשים שגרים לבד.

אריה מכלוף דרעי: יש מיעוט קטן של הקשישים או האנשים המבוגרים שנמצאים במסגרת משפחה.

אריה מכלוף דרעי: לגביהם אני חושב שצריך להמשיך ולנסות להוציא אותם למלוניות.

אריה מכלוף דרעי: אבל רובה של האוכלוסייה המבוגרת נמצא לבד, בדרך כלל עם מטפל או מטפלת שיש להם מטעם הביטוח הלאומי.

אריה מכלוף דרעי: סגרנו עם האוצר – העלות ל-10,000 איש, במקום 4,400, היא שליש מהתקציב שהיה עולה ל-4,400 לחודש שלם.

אריה מכלוף דרעי: ככה שזה הרבה יותר יעיל, הרבה יותר אמיתי, הרבה יותר נכון.

אריה מכלוף דרעי: אמר לי רוני נומה בבוקר שבשעות הקרובות ממש ההסעדה כבר מתחילה ומתחילים לפזר את האוכל.

אריה מכלוף דרעי: סגרתי עם הרופאה המחוזית של קופת חולים, עם בר סימן טוב, שהם יקבלו בצורה מרוכזת את המרשמים לתרופות ויעמידו את התרופות לרשות הצבא כדי שיחלקו אותן.

אריה מכלוף דרעי: זה פתרון אחד חשוב מאוד כי ככה אנחנו מבודדים תא האוכלוסייה שבסיכון.

אריה מכלוף דרעי: הם הפוטנציאליים לקחת את מכונות ההנשמה מבתי החולים וזה קריטי ואני שמח שהשתלטנו עליו מהר מאוד יחסית למה שחשבתי.

אריה מכלוף דרעי: המשימה שלנו היא להוציא את החולים מבני ברק.

אריה מכלוף דרעי: יש לנו למעלה מ-1,000 חולים.

אריה מכלוף דרעי: צריך להוציא את החולים לבתי מלון שמיועדים לאוכלוסייה הזאת בניר עציון, בקיבוץ, לביא, בכינר.

אריה מכלוף דרעי: אלה שלושת שהמלונות שהצבא שכר כבר לפני שנכנסתי לאירוע.

אריה מכלוף דרעי: עופר, אתה מכיר אותי לא מהיום, אני יודע להתמודד עם ביורוקרטיה – כמעט ולא נתקלתי בחיים בדבר כזה.

אריה מכלוף דרעי: אני מודה לבורא עולם שלא איבדתי את הסבלנות.

אריה מכלוף דרעי: זה היה טירוף: קודם כל לקבל את הרשימות של החולים, איך אנחנו מתמודדים עם חולים כשאין לך רשימות?

אריה מכלוף דרעי: ואז, בצדק, אנחנו מדינה דמוקרטית, ברוך השם, ששומרת על זכויות החולים.

אריה מכלוף דרעי: קמו כל הארגונים שאסרו לקבל את הרשימות והיו נדרשים שלושה ימים של דיונים, יומם ולילה עם כל הגופים, כדי שסוף-סוף נעשה נוהל בטוח איך אנחנו מקבלים את הרשימות של החולים המבודדים.

אריה מכלוף דרעי: סוף-סוף קיבלנו את זה ביום חמישי.

אריה מכלוף דרעי: פתאום התברר שכשאנחנו רוצים להוציא את החולים – יש בעיה: כל חולה צריך אישור לש הקופה שלו והסעה – אני לא רוצה להלאות אתכם.

אריה מכלוף דרעי: ביום חמישי בלילה, אחרי הרבה צעקות לצערי הרב, התקדמנו.

אריה מכלוף דרעי: ביום שיש כבר היה לנו ריכוז של כ-80 שהביעו רצון לצאת.

אריה מכלוף דרעי: רוני יפרט לכם יותר על המבצע שהוא עשה עם העירייה ועם הרופאים.

אריה מכלוף דרעי: הוקם חמ"ל, בכל עיר כזאת הקמנו חמ"לים מיוחדים שישובים בהם כולם: קופות החולים, פיקוד העורף, העירייה, משרדי הממשלה.

אריה מכלוף דרעי: כדי שבכל מקום, המקומיים יפתרו את הבעיות.

אריה מכלוף דרעי: אני מבין שעיריית בני ברק, רוני נומה והאנשים שלו ביחד עם קופות החולים עובדים עכשיו על 300 חולים קלים שאין להם סיבוכים רפואיים כיוון שפיקוד העורף אומר בצדק: אני לא מוכן שתשלחו לי למלוניות חוץ מחולי קורונה גם אנשים עם מחלות רקע שאני לא אדע להתמודד איתם, אני לא בית רפואה, אני בסך הכול מלונית.

אריה מכלוף דרעי: איתרנו 300 חולים כאלה שאפשר להעביר אותם ואני מקווה היום או מחר הם יעברו.

אריה מכלוף דרעי: זה מאמץ נוסף.

אריה מכלוף דרעי: אבל אותם חולים שיישארו בבני ברק, כיוון שזה לא דבר פשוט כשהאבא והאימא חולים בקורונה ויש להם 7-6 ילדים.

אריה מכלוף דרעי: אתה לא יכול לקחת את האבא ואת האימא למלונית ולהשאיר 7 ילדים.

אריה מכלוף דרעי: מי יטפל בהם?

אריה מכלוף דרעי: ההורים הקשישים שאנחנו לא רוצים שישה להם מגע עם הילדים?

יעקב אשר: לכן הם צריכים להישאר.

אריה מכלוף דרעי: אז מה עושים?

אריה מכלוף דרעי: מצד שני, משרד הבריאות עומד על רגליו האחוריות לא לקחת למלוניות אלא חולי קורונה.

אריה מכלוף דרעי: הוא לא מוכן להכניס אנשים שהם לא חולי קורונה לשם.

אריה מכלוף דרעי: כך אנחנו צריכים להתמודד, אין ברירה.

אריה מכלוף דרעי: לגבי אותן משפחות, נצטרך לתת אותו פתרון שעשינו לאוכלוסייה המבוגרת ולהביא להם אוכל הבייתה כדי שלא ייצאו.

אריה מכלוף דרעי: הרופאה המחוזית אמרה לי שהבעיה הגדולה של בני ברק היום היא שאותם חולים, בני משפחותיהם, אין להם מה לאכול והם הולכים לחנות וקונים ואז הם מדביקים את כל מי שעומד בתור.

אריה מכלוף דרעי: לכן המשימה היא שהם לא ייצאו מהבית.

אריה מכלוף דרעי: להביא להם את האוכל, להביא להם את התרופות כדי שנוכל לעצור את ההדבקה בבני ברק.

אריה מכלוף דרעי: יש לנו את המבודדים.

אריה מכלוף דרעי: לצערי, המספר קטן מאוד.

אריה מכלוף דרעי: בכל הארץ, כל מי שחולה מאומת, באופן אוטומטי בגלל איכון הטלפוני, מינימום 150 איש סביבו נכנסים לבידוד.

אריה מכלוף דרעי: בבני ברק, בגלל הטלפונים הכשרים ובגלל שלא שולחים הודעות – אני לא יודע מהן הסיבות הטכנולוגיות – מספר המבודדים הרשמיים אפילו פחות ממספר החולים או מעט יותר גדול.

אריה מכלוף דרעי: הקמנו למבודדים בבני ברק מרכז חינוכי שהכשרנו אותו לבידוד.

אריה מכלוף דרעי: אין בזה הצלחה גדולה, לצערי הרב.

אריה מכלוף דרעי: הנחינו את העירייה ואת רוני והאחרים שגם המבודדים האלה, כדי שלא ייצאו מהבתים, להביא להם אוכל.

אריה מכלוף דרעי: עכשיו המשימה שלנו אחרת.

אריה מכלוף דרעי: עשינו סגר על בני ברק – אל תקרא לזה סגר אלא הגבלות בדפוסי היציאה, אבל למעשה זה סגר, הם לא יכולים לצאת מבני ברק.

אריה מכלוף דרעי: התושבים מרגישים, עם כל ההסתה שיש בתקשורת, עם כל המסע הנורא שיש בתקשורת – ברשותך, עופר, אני שמח כל כך שפתחת בצורה חיובית – אבל מה שקרה בסוף השבוע בכלי התקשורת חייב לעבור מחאה נוראה.

אריה מכלוף דרעי: לא יכול להיות שמדביקים לאוכלוסייה את הסטיגמה: אתם מרעילי הבארות, אדם המדביקים של מדינת ישראל ואתם לא ממושמעים ואתם לא צייתנים ואתם לא מקבלים את מרות המדינה.

אריה מכלוף דרעי: לא יתכן לעשות דבר כזה.

אריה מכלוף דרעי: לתושבים שנמצאים בסגר יש מחסור של אספקה באופן טבעי, לא בגלל שחסר בחנויות אלא בגלל שלא מגיע אוכל לחנויות, בגלל הסגר הזה, השוטרים, שאין להם הוראות ברורות, לא מכניסים ספקים ולכן נוצר חוסר.

אריה מכלוף דרעי: רוני אמר לי היום בבוקר שנמצא סוף-סוף פתרון.

אריה מכלוף דרעי: רח"ל הסמיכה אותו ואת העירייה להוציא אישורים מטעם רח"ל לכל הספקים כדי שיוכלו להיכנס.

אריה מכלוף דרעי: אני מאמין שתוך יום אנחנו נשתלט על האירוע ונוכל להביא לבני ברק, מצד אחד, את כל הסחורה לאנשים כדי שיוכלו לקנות בחנויות, ומצד שני, נתמודד עם האוכלוסייה המבוגרת והנזקקת ונוציא כמה שיותר חולים.

אריה מכלוף דרעי: אני מקווה שנשתלט על האירוע הזה.

אריה מכלוף דרעי: לגבי ערים חרדיות אחרות.

אריה מכלוף דרעי: אלעד, מודיעין עילית, בית"ר עילית ובית שמש – אני אדבר אחר כך על ירושלים כי שם הבעיה יותר מורכבת – היישובים הללו הם יותר קטנים, האוכלוסייה הרבה יותר צעירה כיוון שאלה יישובים חדשים.

אריה מכלוף דרעי: הניהול הוא ניהול טוב.

אריה מכלוף דרעי: הם קיבלו עזרה מאיתנו עם האלופים ואנשי הצבא שנמצאים שם ומהצבא שעוזר להם מבפנים, פיקוד העורף ופיקוד המרכז.

אריה מכלוף דרעי: הבעיה העיקרית שם הייתה שלא עשו מספיק בדיקות, לא הייתה זמינות לבדיקות.

אריה מכלוף דרעי: למרות שיש מחסור – הודיעו לי פתאום יש מחסור בבדיקות – היו אמורים להיפתח עוד אתרים, גם בבית"ר עילית וגם במודיעין עילית לבדיקות.

אריה מכלוף דרעי: המספרים שם לא כמו בבני ברק, אבל הם יחסית יותר גבוהים ממקומות אחרים בארץ וצריך לדאוג לעשות את זה מהר, לפני שזה יתפשט ויגדל.

עפר שלח: אני מבקש לעצור כאן, שר הפנים ברשותך, כדי לתת סבב קצר של שאלות.

עפר שלח: תשלים את הדיווח על ירושלים ואז יהיה סבב קצר של שאלות מחברי כנסת, תענה עליהן וניפרד ממך.

עפר שלח: בבקשה.

אריה מכלוף דרעי: ירושלים, הרים סביב לה.

אריה מכלוף דרעי: ירושלים היא עיר גדולה מאוד עם למעלה מ-900,000 איש.

אריה מכלוף דרעי: אני אתחיל, קודם כל, עם מזרח ירושלים כיוון שאני גם מופקד על האוכלוסייה הערבית.

אריה מכלוף דרעי: לגבי מזרח ירושלים, אני מקווה שאנחנו לא הולכים בעיניים סגורות.

אריה מכלוף דרעי: אין לנו דיווחים על בעיות ואחוזים גבוהים במזרח ירושלים.

אריה מכלוף דרעי: אין כמעט חולים מאומתים או שיש מעטים מאוד, כמו בכל המגזר הערבי בארץ שזה נמוך יחסית לכל הארץ.

מיכל (מיקי) חיימוביץ': אולי בגלל שאין שם בדיקות?

אריה מכלוף דרעי: נכון, נכון.

אריה מכלוף דרעי: לכאורה, הסיבה היא שאין בדיקות.

אריה מכלוף דרעי: אבל תסכימו איתי, חברים, שהקורונה היא לא רק בדיקות, לצערי הרב, אנחנו רואים שיש גם חולים קשים.

אריה מכלוף דרעי: צאו מנקודת הנחה שגם אם יש חולים במגזר הערבי ובמזרח ירושלים ואם היו חולים קשים, היינו יודעים מזה.

אריה מכלוף דרעי: אין אדם עם דלקת ריאות שלא היה מגיע לבית חולים כזה או אחר ואז היינו מקבלים דיווח עליו.

אריה מכלוף דרעי: אנחנו עושים בדיקות – אין חולים קשים במגזר הערבי ובמזרח ירושלים.

אריה מכלוף דרעי: יכול להיות שבעוד-שבועיים זה יתפרץ, אני לא יודע.

אריה מכלוף דרעי: אנחנו נמצאים שם, הקמנו מטה ארצי בשפרעם עם ראשי הרשויות, אנחנו עובדים איתם יחד.

אריה מכלוף דרעי: מיניתי את איימן סייף שהיה עד לפני כמה זמן הפקיד הבכיר של המגזר הערבי בשירות המדינה, לקחתי אותו כיועץ שלי בעניין.

עפר שלח: אריה, ברשותך, אני רוצה להתמקד אך ורק בחרדים.

עפר שלח: ניהלנו פה דיון שלם על המגזר הערבי וגם ככה אנחנו צפופים.

אריה מכלוף דרעי: בירושלים יש 1,200 חולים.

אריה מכלוף דרעי: יחסית לגודל האוכלוסייה זה לא אחוז גבוה.

אריה מכלוף דרעי: אבל כשאנחנו מפלחים את החולים, אנחנו מגיעים לכך שרובם מהשכונות החרדיות.

אריה מכלוף דרעי: כשאנחנו עוברים שכונה-שכונה, אני חייב לומר – אני לא אזכיר שמות של שכונות – שבחלק מהשכונות החרדיות יש אחוז חולים אפילו יותר גדול מבני ברק.

אריה מכלוף דרעי: זה נתון שאנחנו חייבים להתמודד איתו.

אריה מכלוף דרעי: מאתמול אנחנו עובדים על זה.

אריה מכלוף דרעי: אנחנו פותחים מידית עכשיו עוד מלון לחולי קורונה בירושלים לאוכלוסייה החרדית.

אריה מכלוף דרעי: מלון אחד התמלא ואנחנו פותחים עוד מלון אחד.

אריה מכלוף דרעי: גם שם אנחנו מכניסים את המודל של בני ברק של מזון כדי לעזור לאוכלוסייה כיוון שבירושלים יש אוכלוסייה מבוגרת גדולה ואנחנו חייבים לעזור להם שם.

אריה מכלוף דרעי: למרות שיש לי את הדעות שלי, אתמול התקיים דיון של כמה שעות עם ראש הממשלה ושר המדע ואחרים כדי לראות אם אנחנו צריכים להטיל גם מגבלות כניסה ויציאה בערים החרדיות ובעוד כמה ערים אחרות כמו טבריה, אשקלון, מגדל העמק ואור יהודה ובשכונות בירושלים – לא לסגור את כל ירושלים אלא לנסות למנוע כניסות ויציאות משכונות עם אחוז גבוה של חולים כדי שהמחלה לא תתפשט בייתר שאת.

אריה מכלוף דרעי: לא הגענו עדיין לסיכומים.

אריה מכלוף דרעי: עושים עבודת מטה בעניין ואחרי הצהוריים נדון בזה, כנראה, ונראה מה הפתרון שיש לעשות.

עפר שלח: סבב שאלות של ח"כים.

עפר שלח: יעקב אשר, בבקשה.

יעקב אשר: שלום, כבוד השר.

יעקב אשר: קודם כל, יישר כוח גדול על העבודה שלך, אני יודע על שיחות הטלפון וגם את שאר הדברים, אבל ניתן את התשבחות בהזדמנות אחרת.

יעקב אשר: יש נקודה אחת שגם דיברנו עליה טלפונית ואני חושב שהיא יכולה להשתלב גם עם המטרה שהמבודדים או החולים יכולים להישאר בביתם בגלל שהם לא מדביקים כרגע.

יעקב אשר: אנחנו לא רוצים שהם ייצאו בגלל שאין להם אוכל, אז צריך להביא להם אוכל הביתה כמו גם לקשישים.

יעקב אשר: אם נחייב את רשתות השיווק באיזושהי צורה של חיקוק או משהו כזה, שהן חייבות לעשות משלוחים – המשלוחים בבני ברק היום בירידה – אם כל רשתות המזון הגדולות או החנויות או שיכול להיות שאפשר להשתמש רק בחלק הזה עם אותם חיילים שיעשו את השליחויות, כי לא כולם צריכים שיביאו להם מזון מוכן הביתה, יש כאלה שפשוט מנסים כבר כמה ימים לעשות הזמנות טלפוניות וזה לא עובד.

יעקב אשר: אם יחייבו לתת עדיפות קודם למבודדים ואחר כך לחולים שבבית ואחר כך בכלל לתושבי העיר שהיא כרגע היחידה הנצורה בארץ, נחסוך הרבה מאוד פרוצדורה של לחפש את האנשים שחסר להם כי הם יודעים לקנות לבד, להזמין לבד, ויביאו להם את זה מיד.

יעקב אשר: אבל חייב להיות שתוך 12 שעות מזמן הקנייה, יגיעו אליהם הביתה מומרי המזון.

אריה מכלוף דרעי: אדוני היושב-ראש, אני מעדיף לענות לכל שאלה כי יש לי תשובות ברורות.

עפר שלח: מידית ובקצרה, ברשותך, כי אנחנו בדיון עמוס.

אריה מכלוף דרעי: חבר הכנסת יעקב אשר, קודם כל, הבעיה של המשלוחים היא בעיה ארצית.

אריה מכלוף דרעי: כל הסופרמרקטים בארץ הפסיקו לעשות משלוחים, הם לא עומדים בזה.

אריה מכלוף דרעי: אני מבקש מרוני נומה לראות האם בבני ברק, עם כוח העזר של המתנדבים והחיילים, אפשר יהיה למצוא פתרון בעניין הזה.

אריה מכלוף דרעי: מה שפחות מסתובב, זה חשוב, אבל מצד שני, אנחנו צריכים לדאוג למלא את הסופרמרקטים כדי שלא תחסר סחורה.

אריה מכלוף דרעי: אבח רשמנו את מה שאמרת, יעקב, נבדוק ונראה מה אפשר לעשות שם.

מיכל (מיקי) חיימוביץ': האם הטכנולוגיה של השב"כ לאכן טלפונים סלולריים ולבצע את אותה חקירה אפידמיולוגית, עובדת גם על טלפונים כשרים והאם זה בכלל מאפשר לכם לעשות חקירה אפידמיולוגית כמו שצריך לחולים שמאומתים בקהילה החרדית?

אריה מכלוף דרעי: למדתי להגיד שאני לא יודע.

אריה מכלוף דרעי: אני לא בקי בטכנולוגיה.

אריה מכלוף דרעי: לי עצמי יש טלפון כשר, אז אני לא יודע מה זה ומה לא.

אריה מכלוף דרעי: אם יש פה מישהו כמו רוני או מישהו אחר שיידע לענות - - -

עפר שלח: התשובה היא לא ממש.

עפר שלח: לא ממש.

עפר שלח: דיברתי על זה עם רוני נומה, נשמע אותו בהמשך.

עפר שלח: התשובה היא בהחלט לא ממש.

עפר שלח: משה אבוטבול בבקשה.

משה אבוטבול: קודם כל תודה לשר על כל העבודה.

משה אבוטבול: אם השר יוכל להסביר לנו, בסוף השבוע נאמר שהשר רוצה לתכלל את כל גופי החסד שיעזרו במשבר הזה.

משה אבוטבול: היינו רוצים לשמוע כמה דברים בנשוא הזה.

משה אבוטבול: איך ניתן עם יותר הסברה, בפרט בימים הקרובים, כשיהיו הרבה שאלות ומשתנות הנחיות, להגיע לכמה שיותר במגזר החרדי באמצעים כאלה ואחרים, אדוני השר.

אריה מכלוף דרעי: הקהילה החרדית התברכה בגופי חסד יוצאים מן הכלל: יד שרה, עזר מציון, זק"א, איחוד הצלה ועוד ועוד.

אריה מכלוף דרעי: יש עשרות ארגונים כאלה עם אלפי מתנדבים.

אריה מכלוף דרעי: לא הספקתי, לצערי, לעשות את זה, אבל יש רעיון ויש נייר מוכן לנסות לגייס את כולם כדי שהם יהיו, בעיקר, מוקד למתן הסברה ותשובת לאנשים בשפה שלהם, בהבנה שלם, כדי שיידעו מהן האפשרויות שלהם, לעזור מול הצבא ומול פיקוד העורף ולהוריד מהם את הסיפור של המוקדים.

אריה מכלוף דרעי: אנחנו עובדים על זה היום.

אריה מכלוף דרעי: אני יודע שנעשית הסברה וצריך לעשות יותר הסברה.

אריה מכלוף דרעי: מנכ"ל משרד הפנים שגם נמצא פה, אולי יפרט קצת יותר.

אריה מכלוף דרעי: אני יודע שהוא עסק בתחום הזה.

אנטאנס שחאדה: בוקר טוב, כבוד השר.

אנטאנס שחאדה: נכון שעופר קיים דיון לגבי החברה הערבית, אבל זה היה רק בהיבט הבריאותי.

אנטאנס שחאדה: אשמח ושמחתי לשמוע את כבוד השר עכשיו שייתן לנו כתובת בממשלה לטיפול באוכלוסייה הערבית.

אנטאנס שחאדה: אנחנו רואים שחל שינוי מאז שהוועדה נכנסה לעובי הקורה וגם הרשימה המשותפת.

אנטאנס שחאדה: נושא הבדיקות השתפר ויש בדיקות ויש תוצאות.

אנטאנס שחאדה: אנחנו רואים שיש עלייה, אמנם קטנה, במגזר הערבי - - -

עפר שלח: אני מבקש, הדיון הזה - - -

אנטאנס שחאדה: - - - השאלה אם יש כתובת בממשלה ואם יש שיתוף פעולה עם מטה החירום, כי שמעתי את השר אומר את זה.

אנטאנס שחאדה: רק במשפט אחד.

עפר שלח: התשובה היא שיש כתובת.

עפר שלח: השר דרעי, בבקשה.

אנטאנס שחאדה: ותיאום עם מטה החירום בשפרעם.

אריה מכלוף דרעי: יש כתובת.

אריה מכלוף דרעי: יש את מטה החירום בשפרעם שאנו עובדים איתו צמוד, עם ראש ועד הרשויות המקומיות, עם כל הגורמים, עם חברי כנסת שלכם שכל הזמן נמצאים איתי בקשר.

אריה מכלוף דרעי: מבחינתי כשר הפנים שמופקד על העניין הזה, מיניתי את איימן סייף ביחד עם מנכ"ל משרד הפנים לעבור מקום-מקום לתת פתרונות ובדיקות .

אריה מכלוף דרעי: כל מה שאמרת לגבי הבדיקות והכול, זאת עבודה שעושים ביחד ובמאומץ.

אריה מכלוף דרעי: אנחנו כבר מכינים עבודה לשכור כל מיני מקומות כדי שאם נצטרך להוציא מבודדים ולהוציא חולים, גם למגזר הערבי יהיו פתרונות - - -

אנטאנס שחאדה: יש בעיה בג'יסר א-זרקא - - -

עפר שלח: נגמר.

עפר שלח: אנחנו לא נכנסים עכשיו לבעיות ספציפיות.

עפר שלח: חבר הכנסת סגלוביץ' אחרון בסבב הזה.

עפר שלח: אחר כך נשחרר את השר דרעי ונלך לעיריית בני ברק.

יואב סגלוביץ': כל הפעילות המבורכת הזו, מדוע לא עושים דבר פשוט ומעבירים את הכול לאחריות הצבא שבנוי בצורה מסודרת לטפל בכל הדברים האלה?

אריה מכלוף דרעי: אנחנו לא רוצים להפוך לממשל צבאי כיוון שצריך גם לדעת שבלי פרנסי העיר, יואב, אתה לא יכול לעשות שום דבר, אם אין לך את הגיבוי המוחלט של רבני העיר שנותנים.

אריה מכלוף דרעי: הציבור, בסוף, ממושמע לרבנים, בעיקר כשמדובר בעניינים הלכתיים: איפה להתפלל, מה עושים עם הגעלת כלים, מה עושים עם שריפת חמץ.

אריה מכלוף דרעי: השילוב הזה שעשינו, שמצד אחד, קח את בני ברק, רוני נומה שהוא איש צבא לשעבר, מטעם העירייה קנה את אמונם של הרבנים ושל פרנסי הציבור, ומצד שני, הוא עובד עם הצבא, עם הרמטכ"ל, עם אלוף פיקוד העורף בשילוב.

אריה מכלוף דרעי: זה השילוב בטוב ביותר שיכול ללכת.

אריה מכלוף דרעי: כל מה שרוני צריך, הוא מבקש מפרנסי העיר ותוך שעה-שעתיים מקבל פסקים הלכתיים, מקבל גיבוי הלכתי, רוני יפרט לכם.

אריה מכלוף דרעי: כל חמש דקות יש לנו בעיה כזו, לכן חשוב מאוד.

אריה מכלוף דרעי: ללכת היום ולעשות ממש לצבאי או ניהול צבאי, יכול להיות שארגונית זה היה טוב, אבל מעשית בשטח, מי שלא מכיר את כל מה שקורה בעיר, את כל המנטליות, את כל הניואנסים, לא יוכל להתנהל ככה.

אריה מכלוף דרעי: גם אין צורך.

אריה מכלוף דרעי: יש עירייה, יש מחלקת רווחה.

אריה מכלוף דרעי: הם היו צריכים עזרה גדולה, לאומית ארגונית, ניהולית והם מקבלים את זה.

אריה מכלוף דרעי: אני חושב שזה עובד טוב וזה יעבוד טוב ועוד יום-יומיים הכול יבוא על מקומו בשלום.

עפר שלח: חברת הכנסת מלינובסקי, בבקשה.

עפר שלח: יש לנו עוד דיון ארוך לפנינו.

יוליה מלינובסקי: ראיתי לפני כמה ימים הודעה בתקשורת שיש ועדה רבנית לנושאי תקשורת ושהם בעצם לא מאפשרים לשלוח לאנשים מבודדים – מה שאתה אמרת, שיש מספר מבודדים נמוך מאוד, שזה מוזר – אותה ועדה שאמונה על ענייני תקשורת מונעת משלוח סמסים לאנשים שאמורים להיכנס לבידוד.

יוליה מלינובסקי: בבקשה תתייחס לזה.

יוליה מלינובסקי: דבר נוסף, שמענו ממנכ"ל קופת חולים מכבי ומאוחדת שאנשים בבני ברק לא באים להיבדק מחשש שהם חולים ויש להם סימפטומים של מחלה כי לקראת פסח הם לא רוצים לצאת מהבית.

יוליה מלינובסקי: דבר נוסף, איך אתה יכול להתייחס למה שקרה אתמול במאה שערים על זה שצוות מד"א שבא לקחת דגימות הותקף שם.

יוליה מלינובסקי: שאלה אחרונה, אני מאוד מודאגת מהרעב כי אתה אומר שעוזרים שם למבוגרים, אבל ראיתי שיש משפחות צעירות עם הרבה ילדים שאין להם כסף לקנות היום אוכל.

יוליה מלינובסקי: זאת אומרת, המשלוח פה לא יעזור כי פשוט אין להם יכולת לקנות.

יוליה מלינובסקי: את כל מערך הצדקה שהיה שם שנים פשוט לא עובד.

יוליה מלינובסקי: איך אנחנו בלי כסף יכולים לספק להם אוכל, כי בכל זאת, אתה יודע, עם הבעיות נסתדר אחר כך, כרגע הם צריכים לאכול.

אריה מכלוף דרעי: לגבי הנושא של ועדת רבנים לתקשורת, אני חושב שחבר הכנסת אשר ומשה אבוטבול מבינים בזה יותר ממני ויוכלו לענות לכם.

אריה מכלוף דרעי: אני לא מתמחה בסיפור הזה ואני לא יודע לענות לך על זה.

אריה מכלוף דרעי: לא יודע לענות.

אריה מכלוף דרעי: לגבי שאר הדברים, מאה שערים זו קבוצה קטנה מאוד של עשרות שאין מה לעשות, באכיפה חזקה של המשטרה צריכים לטפל בזה.

אריה מכלוף דרעי: אני מסתכל על 99% מהציבור ורואה שהוא משתף פעולה ועושה את הכול.

אריה מכלוף דרעי: השאלה שלך לגבי הבדיקות, זה נכון.

אריה מכלוף דרעי: בגלל החרדה לחג הפסח יש, לא הרבה, אבל יש קבוצות שמפחדות שאם הן יתגלו עכשיו כחולים אז לא יתנו להם לעשות את חג הפסח.

אריה מכלוף דרעי: לכן אני חוזר לשאלה של יואב ולהתייחסות שלי.

אריה מכלוף דרעי: כשאנחנו עכשיו עושים בכל הכוח מערך הסברה מול הרבנים, שזה חובה, שזה מצווה, שזה צו, ללכת ולהיבדק – זה הכלי שיש לנו להוציא אותם.

אריה מכלוף דרעי: אני חייב לומר, אתמול פתחה העירייה באלעד, שמתנהלת באמת בצורה יפה, אתר בדיקה מחוץ ליישוב.

אריה מכלוף דרעי: עמדו אתמול מאות אנשים להיבדק שם.

אריה מכלוף דרעי: אנחנו רוצים לעשות את זה גם בבית"ר עילית, גם במודיעין עילית, רק שלצערי הודיעו לנו היום שאין מספיק בדיקות ולכן אנחנו קצת נעצרים שם.

אריה מכלוף דרעי: אנחנו ממשיכים עם כל המאמץ לבדוק כמה שיותר, להוציא כמה שיותר חולים ולהביא אוכל.

אריה מכלוף דרעי: על הדבר הרביעי, יוליה, באמת תבורכי על כך, יש בעיה באמת.

אריה מכלוף דרעי: האוכלוסייה החרדית בבני ברק ובמקומות אחרים היא במצב הסוציו אקונומי הכי נמוך שיש במדינת ישראל.

אריה מכלוף דרעי: האברכים הללו, שהנשים שלהם לא עובדות עכשיו, היו רגילים לקבל את המלגה מהכולל ועכשיו הם לא מקבלים בגלל שאין תרומות יותר ולארגוני הצדקה יש הגבלות.

אריה מכלוף דרעי: אמנם רוני נומה והעירייה ארגנו שהם לוקחים מהארגונים את החבילות והם מביאים אותן לבתים לאנשים.

אריה מכלוף דרעי: זה לא מספיק.

אריה מכלוף דרעי: רוני, תצטרכו לתת את הדעת, אני אומר, ואם צריך, אני אביא את זה לרמה תקציבית כדי שגם אם מחלקת הרווחה מחליטה שיש משפחות ברוכות ילדים שאין להן מה לאכול, שגם אותן נאכיל ולראות אחר כך איך אנחנו פותרים.

אריה מכלוף דרעי: לא יעלה על הדעת שאנחנו נשאיר אנשים עכשיו בסגר, אנשים עם ילדים שאין להם מה לאכול ואומרים להם אין.

אריה מכלוף דרעי: יוליה, את צודקת.

אריה מכלוף דרעי: אנחנו לא ניתן.

אריה מכלוף דרעי: אנחנו יהודים, רחמנים בני רחמנים, אזרחי מדינת ישראל לא ניתן שאף אזרח במדינה, חלילה וחס, לא יוכל לאכול בגלל הקורונה הזאת.

עפר שלח: זה ברור.

עפר שלח: אני עוצר כאן כי אנחנו צריכים להתקדם.

עפר שלח: מיד ידברו מנכ"ל עיריית בני ברק ורוני נומה, אפשר יהיה לשאול גם אותם.

עפר שלח: אני רוצה להודות לשר הפני אריה דרעי.

עפר שלח: יום טוב ושבוע טוב.

עפר שלח: אני מבקש להעלות על הקו את האנשים שנמצאים בעיריית בני ברק.

עפר שלח: לא נראה לי שתמר זנדברג בין האנשים האלה.

עפר שלח: בוקר טוב.

עפר שלח: רוני, אם אתם יכולים, בבקשה תמשיכו מהמקום בו השר דרעי התייחס ולפרט לנו את הדברים שהוא אמר.

עפר שלח: לא לחזור עליהם אלא להגיד שבהינתן ההחלטות שהוא דיבר עליהן, מה המצב בשטח כרגע.

רוני נומה: תודה רבה על הדיון.

רוני נומה: נמצא פה גזבר העירייה, איש יקר מאוד.

רוני נומה: אני אגיד בכמה משפטים מה קורה ואיך אנחנו מכינים את כל האופרציה שבסופו של דבר מאפשרת למה שאנחנו רוצים לקרות, שלא יישאר בחזקת דיבורים ורעיונות שלא מצליחים להתממש.

רוני נומה: שני האתגרים הגדולים שאנו מתמודדים איתם הם הנושא הרפואי, אני מדגיש, פינוי חולים החוצה מהעיר, והנושא השני זה הנושא של בדיקות.

רוני נומה: בראייה רחבה יותר צריך לעשות שני סוגי בדיקות: בדיקה אחת שהיא מי חולה; ושנייה, מי מחוסן.

רוני נומה: יש על זה ויכוח גדול מאוד פה בבני ברק.

רוני נומה: צריך לעשות את שני סוגי הבדיקות האלו, אחרת לא נצליח לייצר מצב שבו יש לנו צעירים מחוסנים שאנחנו מאתרים אותם ושהם מתחילים, לאט-לאט, לטפל בקשישים.

רוני נומה: אם אנחנו יודעים שהאנשים האלה מחוסנים והם לא מדבקים, אז אנחנו יכולים לאט-לאט להתחיל להרחיב את הפעילות - - -

עפר שלח: רוני, אנחנו נדון היום בבדיקות.

עפר שלח: מהידע שיש לוועדה יש עם זה שתי בעיות: אחת, היא בדיקות סרולוגיות שכרגע לא כל-כך בנמצא ולא כל-כך במדיניות של משרד הבריאות.

עפר שלח: הדבר השני הוא שממש לא בטוח, גם ביידע העולמי לגבי המחלה, שמי שנדבק והיה אסימפטומטי וזה עבר לו, הוא מדבק או לא.

עפר שלח: אין על זה עוד יידע מוחלט בעולם.

רוני נומה: אני רוצה להדגיש משהו ברמה העקרונית של מדיניות והתפתחותה של מדיניות באירוע משבר גדול שיש בו הרבה מאוד אי-ודאות.

רוני נומה: אם אנחנו במקומות מסוימים לא ניקח סיכונים בשביל לייצר הזדמנויות, לא נצליח להתקדם.

רוני נומה: אנחנו כל הזמן רוצים את המאה אחוז.

רוני נומה: אני לא אומר לקחת את הסיכון על אוכלוסיית הקשישים.

רוני נומה: אבל אם אתה לוקח סיכון על אוכלוסייה של צעירים, של אברכים ובמקום בדיקה סרולוגית אחת, נעשה שתיים, אז תעלה את האחוז הסטטיסטי של הסיכוי לטעות.

רוני נומה: אבל אנחנו חייבים להתחיל מתישהו לייצר את האנשים המחוסנים שהם יהיו כוח העבודה שלנו להמשך כי הבעיה הזאת הולכת להתרחב.

רוני נומה: נשאלנו פה על המבודדים – אני לא יודע על השיטות שעושים את זה במקומות אחרים, גם שם הן לא ממש מדויקות לגמרי כי הם הולכים על גישה מאוד מרחיבה.

רוני נומה: לכן אנחנו מהר מאוד נהיה פה עם כל האוכלוסייה שהיא נדרשת לבידוד.

רוני נומה: אז מה אנחנו עושים עכשיו?

עפר שלח: אתה אמרת שאתה מדבר על הוצאת חולים.

עפר שלח: שמענו מהשר דרעי לפני 10 דקות שרוב החולים, בסופו של דבר, יישארו בבית.

רוני נומה: - - - צוואר בקבוק.

רוני נומה: לקח לנו זמן של כמה ימי להבין איפה החסמים בזרימת העבודה.

רוני נומה: בסופו של דבר, יש כאן תהליך שמחובר לקופות החולים.

רוני נומה: בסוף, השיח של החולה נעשה מול הרופא.

רוני נומה: יש שני גורמים ש משפיעים על האנשים: הרבנים והרופאים.

רוני נומה: אנחנו לא יכולים לנתק את הקשר הזה בין הרופא לחולה, אז נדרשת החלטה, האם החולה הזה נשאר בבית?

רוני נומה: האם הוא הולך למלונית או שהוא הולך לבית חולים?

רוני נומה: קבענו ביום שישי וזה יתחיל עכשיו לעבוד, אני מקווה, בקצב גבוה יותר, שמי שנמצא פה בעירייה, לו יש סמכות לקבל את ההחלטה.

רוני נומה: כי זה ששמים נציג בלי סמכות, אז עכשיו צריך ללכת אחורנית - - -

עפר שלח: כדי להבהיר, אתה תיארת לי את זה גם ביום שישי, שנציגי קופות החולים הם אלה שמחליטים מה עושים עם החולה, נכון?

רוני נומה: בדיוק.

יעקב אשר: לא.

יעקב אשר: אבל הסמכות, אדוני היושב-ראש, היא בסופו של דבר נתונה לרופאה המחוזית או איך שזה נקרא.

רוני נומה: אנחנו רוצים לשנות את הנוהל הרגיל.

רוני נומה: הנוהל הרגיל לא יכול לעבוד במציאות הנוכחית, לכן מי שבא לפה, צריך לקבל את הסמכות לקבל את ההחלטה.

רוני נומה: אם הרופאה המחוזית תקבל החלטה על כל חולה, לא נצליח להתקדם עם זה.

רוני נומה: סיכמנו את עם מנכ"ל משרד הבריאות ביום שישי בשיחת ועידה, היו כל מנכ"לי קופות החולים שם, אנחנו בקשר איתם.

רוני נומה: בין החלטה לייצור מנגנון שמיישם את ההחלטה, לוקח זמן.

רוני נומה: אנחנו לא חיים במציאות שמתקבלת החלטה ותוך שעה היא מתחילה להיות מיושמת בשטח.

רוני נומה: נהיה ריאליים.

רוני נומה: אלה מערכות גדולות, עד שדברים קורים, עוברות 48, 72 שעות לפחות.

מרדכי כהן: אשמח להעמיק במורכבות כי זה ילווה אותנו לא רק בבני ברק.

עפר שלח: הבנתי.

עפר שלח: בינתיים אנחנו עם עיריית בני ברק.

יוליה מלינובסקי: אתמול ראיתי באילת ששני אנשים הוצאו בכוח כי היו מסוכנים - - -

רוני נומה: אני לא אחראי על אילת.

יוליה מלינובסקי: אני לא אומרת שצריך לעשות הכול בכוח.

יוליה מלינובסקי: ברור שעדיף שלא.

יוליה מלינובסקי: אבל אם אתם רואים אדם שהוא חולה, הוא יודע שהוא חולה, הוא חולה מאומת, ואתם לא מצליחים להוציא אותו לשום מקום – אז מה המדיניות לגבי אנשים חולים?

יוליה מלינובסקי: אם המדיניות היא להשאיר אותם בתוך הקהילה, זה משהו אחר, אז תגידו שזו המדיניות.

יוליה מלינובסקי: לא יכול להיות שבאילת אפשר בכוח ובבני ברק אי-אפשר בכוח.

מיכל (מיקי) חיימוביץ': אבל זו לא המדיניות שלו.

מיכל (מיקי) חיימוביץ': זו המדיניות של משרד הבריאות.

רוני נומה: אני לא אחראי על המדיניות באילת.

יוליה מלינובסקי: לא.

יוליה מלינובסקי: זה למנכ"ל משרד הפנים - - -

רוני נומה: השאלה לא אלי, מה קורה באילת.

רוני נומה: אם אתם רוצים לשמוע אותי, אני יכול לענות לכם על בני ברק, אני לא יכול לענות לכם על אילת ועל מודיעין עילית.

עפר שלח: את זה אנחנו נשאל את הרופאים שיהיו איתנו עוד מעט, את פרופסור גרוטו - - -

ד"ר רבקה שפר: אשמח לענות על השאלה הזו.

ד"ר רבקה שפר: המדיניות של משרד הבריאות לגבי כל המקומות היא שהיציאה של החולים מהבית היא וולונטרית.

ד"ר רבקה שפר: אנחנו יכולים להמליץ, אנחנו מסבירים את הצורך בבידוד, אנחנו מבררים – גם קופות החולים, כמובן – האם יש אפשרות של בידוד.

ד"ר רבקה שפר: אבל בסופו של דבר, אם אדם חושב שהוא מסוגל לבצע את הבידוד בביתו, אנחנו לא מכריחים לצאת מהבית.

ד"ר רבקה שפר: אני גם חושבת שאי אפשר להכריח.

ד"ר רבקה שפר: אני חושבת שזה לא יעיל.

ד"ר רבקה שפר: במיוחד בבני בקר, כשאנחנו מדברים על אוכלוסיות חרדיות, יש מצבים מאוד מסובכים.

ד"ר רבקה שפר: כל מקרה הוא מקרה פרטני ואחר.

ד"ר רבקה שפר: משפחות מרובות ילדים, הורים חולים, ילדים צעירים, קטינים שאינם חולים, נשים הרות שחולות.

ד"ר רבקה שפר: המצבים הם מצבים באמת קשים מאוד.

ד"ר רבקה שפר: לא נכון בעיניי לעשות שום דבר בצורה שאינה וולונטרית כי זה רק יוצר תנגודת וזה לא עוזר לנו לשום דבר - - -

יוליה מלינובסקי: זו המדיניות בכל הארץ או רק לגבי בני ברק?

יוליה מלינובסקי: אתמול היה באילת מקרה אחר.

ד"ר רבקה שפר: כל המקומות.

אנטאנס שחאדה: גם אלה שחוזרים מחו"ל?

משה אבוטבול: הם הפרו בידוד.

משה אבוטבול: המקרה - - - היה כשהם הפרו בידוד.

יעקב אשר: נכון.

ד"ר רבקה שפר: בבני המצבים הם עוד יותר מורכבים בגלל התא המשפחתי שהוא מורכב יותר.

ד"ר רבקה שפר: חשוב לי להגיד שברגע שאדם חולה, המגעים שהדוקים שלו הם בכל מקרה צריכים להישאר בבית.

ד"ר רבקה שפר: לכן מה שחשוב זה לוודא שהם נשארים בבית ואינם יוצאים.

ד"ר רבקה שפר: גם אם נוציא את החולה, המגעים שנמצאים בבית, אסור להם לצאת.

עפר שלח: זאת אומרת, ההנחה שלכם, אם אני מבין נכון, היא שמי שחולה, את סביבתו הוא בסבירות גבוהה כבר הדביר, ומה שחשוב לכם זה לבודד את הבית ולא את החולה.

יעקב אשר: נכון.

יעקב אשר: דבר נוסף, סליחה - - -

עפר שלח: את הנכון אתה אמרת, יעקב.

עפר שלח: אני רוצה לשמוע את זה ממנה.

יוליה מלינובסקי: אבל מה היה אתמול באילת?

יוליה מלינובסקי: שזה היה - - -

עפר שלח: יוליה, עזבי את אילת עכשיו.

עפר שלח: אני מבקש תשובה על המדיניות הזאת.

עפר שלח: אני מבקש תשובה של רופא, במקרה הזה רופאה, על המדיניות הזאת ואני מבקש מחברי הוועדה לא נהל פה ויכוחים פרטיים.

עפר שלח: בבקשה.

ד"ר רבקה שפר: חולים שמוכנים לצאת מביתם והם מבינים שהם לא מסוגלים לקיים את הבידוד הביתי הנדרש, נכון להוציא אותם, במיוחד אם ישנם אנשים בבית שהם מדוכאי חיסון או שהם נמצאים בסיכון מסוים עם מחלות רקע, גיל וכדומה.

ד"ר רבקה שפר: אבל התהליך הזה נעשה בשיתוף פעולה עם החולי ומתוך ההבנה שלהם את המצב והיכולת או אי היכולת שלהם לקיים בידוד נכון בבית.

יעקב אשר: יש עוד נקודה אחת, ד"ר שפר, שאולי שכחת לומר אותה.

יעקב אשר: אחת הסיבות היא שאנו חוששים שיש אנשים בבני ברק שיש להם תסמינים והם לא מדווחים עליהם כי הם חוששים שיכפו עליהם.

יעקב אשר: אם התהליך יהיה וולונטרי, שקופות החולים יעשו את כל המאמץ ואנחנו הקהילה גם נעשה את כל הלחץ המתאים, אבל בהבנות, כמו שאמרה רופאת המחוז, אנשים יותר ידברו על התסמינים שלהם.

עפר שלח: איכשהו, יעקב, זה מתחיל להזכיר לי את הוויכוחים על הגיוס.

עפר שלח: תמיד זה איכשהו יהיה מרצון ובסוף זה לא קורה.

יעקב אשר: אתה מדבר עכשיו בבורות - - -אתה מדבר עכשיו בבורות, סליחה שאני אומר לך.

יעקב אשר: בדיוק כזה.

עפר שלח: יעקב, בוא נירגע.

עפר שלח: בבורות.

עפר שלח: אני אחרי שעות , גם עם רופאת המחוז וגם עם אחרים.

עפר שלח: הבנו את המדיניות, תודה רבה.

עפר שלח: היא נכנה בדיוק ברגע הנכון שנוגע למדיניות.

קריאה: - - -

עפר שלח: אני לא יודע מי זה, אבל כשתהיה יו"ר הוועדה הזאת, תנהל את הדיון.

עפר שלח: אני מבקש לחזור לעיריית בני ברק ולרוני נומה ולגזבר העירייה שנמצא על ידו.

עפר שלח: בבקשה, רוני תמשיך עם תמונת המצב אצלכם.

רוני נומה: אני מסכים לחלוטין עם רבקה וזה מה שאנחנו מנסים לעשות, כולל מסעות השכנוע.

רוני נומה: חולים שלא רוצים, אנחנו מנסים להפעיל בכל מיני שיטות שכנוע ולשכנע אותם.

רוני נומה: אני חושב שמיצינו את הנקודה הזו.

רוני נומה: הדבר השני שעלה כאן ובצדק זה הנושא של אספקת המזון והתרופות ועוד כל מיני צרכים ייחודיים שיש כאן.

רוני נומה: היות והגישה כוללת היא שאנחנו מנסים לתת פתרון לא רק לבעיות שיש עכשיו, אנחנו מנסים להסתכל שבוע, שבועיים, שלושה שבועות קדימה ולנסות להבין עם אילו אתגרים אנחנו הולכים להתמודד בעוד שבוע-שבועיים-שלושה.

רוני נומה: אנחנו מנסים לבנות את המערכת כך שהיא תדע לתת לא רק את הפתרונות של מה שנדרש עכשיו, אלא את הפתרונות שיידרשו בעוד שבוע ושבועיים.

רוני נומה: היקפי האספקה אל הבתים ישירות שיידרשו בעוד שבוע ובעוד שבועיים הם בסדרי גודל הרבה יותר גדולים ממה שנדרש עכשיו כי אנחנו נלך ונכניס יותר ויותר משפחות לבידוד ונשאיר אותם בבניינים שלהן.

רוני נומה: אנחנו נערכים גם להסביר, גם להבין יותר טוב מי נמצא איפה ואיזה צרכים יש לו ממש ברמה של ניטור.

רוני נומה: זה עוד לא עובד לגמרי עכשיו, ייקח זמן של עוד כמה ימים עד שזה יעבוד יותר טוב.

רוני נומה: הדבר המשלים הוא ההתבססות על היכולות האזרחיות שקיימות פה, לעבות ולהרחיב אותן באמצעות היכולות הצבאיות שאנחנו מביאים לכאן ואז נהיה מסוגלים לשנע עשרות אלפי מנות במהלך יממה פנימה לתוך הבתים.

יעקב אשר: רוני, מעבר למנות, שזה דבר גדול וחשוב, קודם כל, לקשישים - - -

רוני נומה: עוד לא סיימתי להסביר מה אנחנו עושים.

יעקב אשר: תתייחס בבקשה גם למשלוחים שאנשים מזמינים - - -

רוני נומה: שמעתי אותך קודם לגבי המשלוחים.

רוני נומה: זה גם דבר שרשמנו אותו.

רוני נומה: כשאני מדבר על גורמים אזרחיים, קודם כל אנחנו צריכים להביא אספקה לתוך מרכזי המזון והמכולות.

יעקב אשר: זה יש.

רוני נומה: בנוסף לזה, אנחנו מייצרים אספקה דרך הקישור של פיקוד העורף ומי שלא יכול להגיע למכולת, אז או שייצא אליו משלוח – כמו שהסבירו לך, כרגע יש בעיה עם המשלוחים – ולכן הדרך שלנו להתמודד עם זה היא לייצר רשת גם של אזרחים מתנדבים וגם של חיילים שהם הולכים להיות תחליף לחברות המשלוחים.

רוני נומה: אנחנו עושים את זה בהיקפים לאט-לאט.

רוני נומה: היום מתחילים עם 10,000 מנות מזון.

רוני נומה: אני מקווה שעד יום שלישי נהיה כבר עם 30,000.

רוני נומה: זה לא היה פה עד לפני שלושה ימים.

רוני נומה: לוקח קצת זמן לבנות את זה.

רוני נומה: אני מבין שיש בעיות, אבל זה הרעיון וזאת השיטה שאנחנו בונים.

רוני נומה: היא עובדת כרגע בשלבים הראשונים שלה.

רוני נומה: היום זה היום הראשון שעושים את זה.

רוני נומה: לאט-לאט נהיה יותר חכמים, נדע איך לעשות את זה יותר טוב, נדע איך לדייק את זה יותר טוב.

רוני נומה: אבל זאת צריכה להיות השיטה.

רוני נומה: היות ואנחנו לא מצליחים לבדוק את כולם, נכניס את האנשים לבידוד בבתים שלנם ואנחנו ניקח אחריות על אספקה לבתים יחד עם קשר טלפוני.

יוליה מלינובסקי: מי ישלם על האספקה?

עפר שלח: לא מעניין אותי עכשיו מי ישלם.

עפר שלח: מדינת ישראל תשלם.

עפר שלח: זה לא מטריד אותי כרגע.

עפר שלח: רוני, ברשותך, אני רוצה לתת זכות שאלה לחברי הכנסת שנמצאים בזום מהבית, יש איתנו כמה כאלה.

איילת שקד: אני גם רוצה לשאול שאלה.

איילת שקד: מאה אחוז.

איילת שקד: יש הרבה חברי כנסת וטוב שיש הרבה והדיון מסובך.

איילת שקד: תמר זנדברג, בבקשה.

איילת שקד: יש שאלות לתמר זנדברג, מרב מיכאלי או קארין אלהרר או לצבי האוזר שנמצאים בזום?

תמר זנדברג: קודם כל, תודה על הדיון בזמן מאוד קריטי.

תמר זנדברג: אני רוצה להבין, בעיקר מרוני נומה שאחראי על האסטרטגיה או על התכלול, מה הסכנות שאנחנו רואים כרגע , קודם כל, ברמה המידית לפני פסח והמאפיינים המיוחדים של האוכלוסייה בבני ברק שצריך לתת לה את כל המענה וצריך להבין אותה, כי אחרת פשוט כל הוראה לא תעבוד ולא תועיל כי לקהילה הזו יש חיים משלהם, בטח לפני פסח.

עפר שלח: מאה אחוז.

עפר שלח: קארין אלהרר, מרב מיכאלי – מישהי רוצה לשאול שאלה?

עפר שלח: חבר הכנסת בן צור?

יואב בן צור: לאור ההסתה הפרועה שהייתה בשבת נגד החרדים.

יואב בן צור: יש מיעוט קטן שהוא ממש בטל ברוב שהוא אולי לא נשמע להוראות, לעומת זאת, גם בערים שאינן חרדיות נחשפנו בשבת להפרות משמעותיות של קבוצות ושל אנשים.

יואב בן צור: רציתי לדעת אם אתה יודע להגיד לי מהו האחוז שאתם מסווגים כמיעוט שלא נשמע להוראות.

יואב בן צור: הייתי רוצה לשמוע גם ממנכ"ל משרד הפנים אם הוא יודע מה האחוז בערים אחרות.

עפר שלח: שאלה אחרונה בסבב הזה.

עפר שלח: איילת שקד, בבקשה.

איילת שקד: יש לי שאלה על הבדיקות הסרולוגיות.

איילת שקד: הרי זה ברור שבבני ברק יש כבר אוכלוסייה צעירה שהבריאה, האם יש איזושהי כוונה לעשות בדיקות דם סרולוגיות ולראות מי הבריא ויכול לתפקד כרגיל ולעזור שם.

עפר שלח: רוני, בבקשה.

עפר שלח: אחר כך ניתן גם למנכ"ל משרד הפנים לענות.

רוני נומה: אני אתחיל מהשאלה של חברת הכנסת איילת שקד.

רוני נומה: אני מעריך שהיא לא שמעה אותי - - -

איילת שקד: שמעתי שאמרת את זה, אבל אני רוצה לדעת אם עושים את זה.

רוני נומה: לא עושים את זה.

רוני נומה: לצערי, לא עושים.

פרופ' איתמר גרוטו: אני אתייחס לשאלה הזו.

עפר שלח: אני גם מזכיר שיש לנו דיון נפרד על בדיקות היום ואני מניח שהסוגיה של הבדיקות הסרולוגיות תעלה שם.

עפר שלח: אם אתה יכול, תתייחס רק בהקשר של בני ברק, אבל ההתייחסות היא ברורה: כרגע אין לכם את זה שם.

רוני נומה: נכון.

עפר שלח: אז תענה בבקשה על השאלות האחרות ואחר כך יתייחס מנכ"ל משרד הפנים.

רוני נומה: לגבי השאלה של חברת הכנסת תמר זנדברג, אנחנו מוטרדים כרגע שתהיה הדבקה של אוכלוסייה בסיכון.

רוני נומה: מזה אנחנו חוששים.

רוני נומה: אם אנחנו מודדים מגיל 80 ומעלה או מגיל 70 ומעלה, מדובר באלפי אנשים.

רוני נומה: מגיל 80 ומעלה יש 4,400.

רוני נומה: אם מוסיפים גם מגיל 70 ומעלה, זה עוד 6,000.

רוני נומה: לכן אנחנו עסוקים בהסברה רחבה כדי לשמור על האוכלוסייה הזו מבודדת, לא להיות איתם בליל הסדר ולא להדביק אותם.

רוני נומה: אם בעקבות הפסח נדביק את אוכלוסיית הסיכון, אז אנחנו נגדיל את התמותה בעיר וזה דבר שאנחנו מוטרדים ממנו מאוד ועסוקים בו מאוד.

רוני נומה: נצליח אולי להוציא מעט מאוד מהאוכלוסייה הזאת - - -

יוליה מלינובסקי: למה אתה לא עושה מחסום בתוך העיר?

יוליה מלינובסקי: שמת מחסומים בכניסות וביציאות, אולי בליל הסדר צריך לעשות - - -

רוני נומה: אין לזה שום קשר למחסומים.

רוני נומה: תנו לי להסביר כדי שתבינו מה קורה פה.

רוני נומה: אתם רוצים שנסביר לכם מה שקורה בשטח.

רוני נומה: יש את תוך העיר בני ברק ויש את מה שקורה בין בני ברק לסביבה.

רוני נומה: הגבלות התנועה מבודדות את בני ברק מהסביבה.

רוני נומה: זאת אומרת, גורמות לזה שלא ייכנסו אנשים לבני ברק ואז ידבקו וייצאו החוצה - - -

יוליה מלינובסקי: אדוני, אנחנו חברי כנסת, הכול בסדר, יש לנו הבנה.

יוליה מלינובסקי: שאלתי האם בפסח, כשאנחנו מבינים שמשפחות ינסו בכל זאת איכשהו לעשות את החג ביחד, האם לא כדאי לעשות מחסומים בתוך השכונות או לבודד שכונות כדי שאנשים לא יתחילו להסתובב שם.

יוליה מלינובסקי: זה הפחד, נכון?

רוני נומה: חברת הכנסת, אנחנו מאמינים שההשפעה הגדולה מגיעה בהסברה של רבנים ורופאים.

רוני נומה: מי שחושב שאפשר עכשיו להתחיל לשים מחסומים בכל רחוב פה, אז זה לא ריאלי.

רוני נומה: זו תוכנית שאולי נשמעת טוב, אבל היא גם לא תעזור לנו במה שקורה בתוך הבתים.

רוני נומה: אני לא יכול להיות בתוך בית.

רוני נומה: לכן בשביל להשפיע על ההתנהגות בתוך הבית, אני צריך לעשות בעיקר הסברה על-ידי רבנים, על-ידי אנשים, על-ידי אישי ציבור ועל-ידי רופאים.

רוני נומה: ככה נשפיע על מה שקורה בתוך הבית.

רוני נומה: המחסום יכול להשפיע על מה שקורה מחוץ לבית, הוא לא יכול להשפיע על מה שקורה בתוך הבית.

רוני נומה: יש כרגע אלפי אנשים בתוך הדירות ואנחנו רוצים שהקשישים שלא יוצאים החוצה – רוב הקשישים לא יוצאים החוצה, הם בתוך הבתים – לכן זה מה שאנחנו מוטרדים ממנו לגבי פסח.

עפר שלח: חבר הכנסת אשר, בבקשה.

עפר שלח: אני מבקש באופן כללי מחברי הכנסת, יש הרבה מאוד אג'נדות שנכנסות לדיון הזה שהן לא ממין הדיון הזה.

עפר שלח: כל מה שיש למישהו להגיד על היחס לחברה החרדית, על איך החרדית מתנהגת, אני מבקש להצמיד את זה אך ורק לסוגיית הקורונה.

קריאה: למה התעסקת עם הגיוס?

עפר שלח: הערתי הערה של 8 מילים.

יעקב אשר: זו הייתה טעות של היושב-ראש, הוא לא התכוון.

עפר שלח: הייתה טעות של היושב-ראש.

עפר שלח: תמשיך.

יעקב אשר: קורה.

יעקב אשר: גם יושבי-ראש טועים.

יעקב אשר: רוני, נקודה נוספת תוך כדי הדברים שאמרת והיטבת לבאר אותם, יש קשישים שיש להם מטפלים.

יעקב אשר: כנראה שליל הסדר יצרוך קצת יותר טיפול פרטני באותם אנשים ועזרה.

יעקב אשר: האם יהיה אפשר, במסגרת ניהול הבדיקות, לנסות לתעדף מטפלים לבדיקות ממש בערב ליל הסדר כדי שיוכלו לפחות לתת את הסיוע הקצת יותר מורכב בערב ליל הסדר ושלא תהיה מחשבה אפילו לאף אדם מבוגר שהוא יכול לצאת מהבית אל הילדים.

יעקב אשר: כדי למנוע עוד פרצה בעניין הזה, אולי עוד בדיקות כדי לראות שהמטפלים לא יעבירו את המחלות, חלילה.

רוני נומה: אנחנו מבקשים, לפחות בימים האחרונים אני יודע להגיד את זה ביתר שאת, להגביר בבני ברק את קצב הבדיקות של הערכות הניידות כדי להגיע אל הבית הזה שנמצא בו העוזר של הקשיש.

רוני נומה: אני לא יכול להביא את העוזר שלו אל המרפאה, אני צריך להגיע לשם.

רוני נומה: פה גם יש חילוקי דעות, אבל אני לא קובע מדיניות, אני אומר מה צריך פה להבנתי.

רוני נומה: צריך פה באופן רחב ונרחב בדיקות ניידות.

רוני נומה: אני מבין שאני כנראה לא יודע הכול, אבל זה מה שאני מבין שצריך פה.

רוני נומה: אי-אפשר להסתפק רק בבדיקות הנייחות במרפאות הנייחות, אוז זה יאפשר לי להגיע בכל עת לדיוקים האלה שאתה מבקש, חבר הכנסת יעקב אשר.

יעקב אשר: הבעיה היא לא הנייד או הנייח.

יעקב אשר: זו בעיה כללית, מה שאמרתם וזה בסדר.

יעקב אשר: לגבי המטפלים, אותן חברות שמעסיקות את המטפלים, יכולות לחייב אותם ללכת גם למרפאה נייחת ולהיבדק כדי לדעת שלפחות הם יכולים לעבוד עם שלושה-ארבעה קשישים שהם מטפלים בהם.

עפר שלח: מיד יהיה איתנו פרופסור גרוטו.

עפר שלח: רוני, תודה רבה בשלב הזה.

עפר שלח: יכול להיות שנחזור אליך בהמשך.

מיכל (מיקי) חיימוביץ': יש לרוני תשובה לגבי האיכון של הטלפונים הכשרים?

מיכל (מיקי) חיימוביץ': אולי כבר ידוע אם זה עובד.

רוני נומה: זה כלי שהיעילות שלו במקום הזה מוגבלת מאוד מהרבה מאוד סיבות.

רוני נומה: מחינה חוקית אני גם לא רשאי לקבל את התוצרים של זה, אבל גם אם הייתי מקבל, לא הייתי מתבסס על זה כי רמת הסמך של הנתונים האלה במקום הזה היא בין נמוכה ללא קיימת.

מיכל (מיקי) חיימוביץ': אז איך נערכת חקירה אפידמיולוגית בבני ברק למי שנמצא חולה?

רוני נומה: אנחנו עושים את זה בצורה שנאמרה פה קודם.

רוני נומה: אנחנו הולכים לגישה מרחיבה.

רוני נומה: אם יש בית שיש בו חולה, אנחנו יוצאים מנקודת הנחה שמי שנימצא שם צריך להיות בבידוד.

יעקב אשר: יישר כוח, רוני, יישר כוח.

עפר שלח: כן.

עפר שלח: האלוף רוני נומה, זה לא מובן מאליו שאתה והאנשים האחרים נמצאים שם בהתנדבות בשעה של משבר לאומי וגם אנחנו צריכים להביע הוקרה.

ד"ר רבקה שפר: החקירה האפידמיולוגית נערכת בכל מקום.

ד"ר רבקה שפר: אנחנו מתקשרים לחולים אחד-אחד, לכל החולים המאומתים, ועושים חקירה אפידמיולוגית פרטנית.

ד"ר רבקה שפר: במקומות שבהם יש טלפונים חכמים והפיזור הגיאוגרפי הוא אחר, יש בנוסף לחקירה האפידמיולוגית הפרטנית גם את הנשוא של האיכון של הטלפונים.

ד"ר רבקה שפר: במקרה הזה, רק החקירה האפידמיולוגית הפרטנית חולה-חולה.

עפר שלח: תודה.

עפר שלח: מנכ"ל משרד הפנים, מרדכי כהן, בבקשה.

מרדכי כהן: כל המתודה פה היא הקמת חמ"ל עירוני שכל הגופים הרלוונטיים נמצאים בו באותם יישובים שההתפשטות בהם משמעותית.

מרדכי כהן: בסופו של דבר, בימים הקרובים נגלה מהר מאוד שזה גם בני ברק, גם בית"ר עילית, גם מודיעין עילית, גם בית שמש ואולי גם יישובים נוספים, אז כדאי ללמוד ממה שרוני הציג בבני ברק.

מרדכי כהן: החסם שלנו כרגע הוא קופות החולים.

מרדכי כהן: לא שהן לא משתפות פעולה, לא שמשרד הבריאות לא הנחה אותן, אלא אם לא יהיה נציג של קופת חולים שמוסמך לתת תשובה – לא פקידה שצריכה להתקשר להנהלת הקופה או לנציגים שיושבים במשל"ט ברמלה – שיכולה להינתן בצורה מהירה ויעילה, אנחנו עלולים להיות בצוואר בקבוק אחרי ליל הסדר גם במקומות הבאים.

מרדכי כהן: הייתה שיחה מסודרת מאוד עם רבקה וכל הצוות של משרד הבריאות והבנו שיש לנו שלושה מצבים: חולים קלים שאין איתם שום בעיה – נעשתה מולם בדיקה ואין להם רקע, לא אישה בהיריון, המקרה הפשוט מינהלית, במקום שהוא יהיה בבית, מוציאים אותו לבית מלון של פיקוד העורף.

מרדכי כהן: חולים בקצה השני מובאים לבית חולים.

מרדכי כהן: יש קבוצה שכולם חוששים ממנה שלא נכון באופן מידי להוציא אותה לבית מלון לפני שרפואית ורווחתית המצב של אותו חולה נבדק.

מרדכי כהן: ככל שאת החסם הזה נייעל והתשובות יהיו מהירות, שיהיו נציגים באותם חמ"לים בצורה יעילה, ככה צוואר הבקבוק אחרי פסח ייפתר.

מרדכי כהן: הנקודה השנייה, זה נאמר בצורה כללית אבל חשוב לדעת.

מרדכי כהן: לאור המחסור שמשרד הבריאות יציג – אני מציע שגרוטו יתייחס לזה – כרגע אנחנו מתקשים להקים מתקני בדיקות באותן רשויות שיש בהן התפשטות משמעותית.

מרדכי כהן: אין עדיין מתקן במודיעין עילית, אנחנו נעזרים בקופות החולים.

מרדכי כהן: לא הוקם מתקן כזה בבית"ר עילית.

מרדכי כהן: בבית שמש אין מתקן כזה.

מרדכי כהן: יש המון נכונות לעזור – זק"א, פיקוד העורף – בהקמת התשתית אבל בסוף צריך שיהיה מתקן יעיל להיקפים גדולים, כמו שהתרחש עכשיו באלעד ובבני ברק.

מרדכי כהן: תודה.

עפר שלח: יש למישהו שאלות למנכ"ל משרד הפנים?

עפר שלח: תודה רבה לך.

משה אבוטבול: עוד שאלה למנכ"ל.

משה אבוטבול: שאלה טכנית אבל קשורה להרבה רשויות.

משה אבוטבול: אנחנו עוסקים בנושא הקורונה, אבל בדברים שנוצרו מסביב.

משה אבוטבול: אם יש כל מיני דברים שנעשו בתקופה הזאת, האם משרד הפנים גם כן דוחה אותם.

משה אבוטבול: למשל, כל מיני הבעות התנגדויות ודברים שקשורים - - -

עפר שלח: לא, לא.

עפר שלח: סליחה.

עפר שלח: לא דן עכשיו בהבעת התנגדויות.

עפר שלח: לא דן עכשיו בהבעת התנגדויות.

עפר שלח: אני מבין שזאת בעיה של הרבה מאוד אנשים, אבל הוועדה הזאת עוסקת בקורונה.

עפר שלח: יש לך שאלה שנוגעת לזה?

משה אבוטבול: בוודאי.

משה אבוטבול: אבל יש לזה השלכה - - -

עפר שלח: לא.

עפר שלח: לא השלכה.

משה אבוטבול: השלכה של מנכ"ל משרד הפנים שאמור להגיד - - -

עפר שלח: אני מבקש ממנכ"ל משרד הפנים לא לענות.

עפר שלח: אני מבקש מחברי הכנסת, זה דיון צפוף, יש הרבה כנסת, יש הרבה אורחים, ככה זה צריך להיות.

עפר שלח: אני מבקש להתמקד בנושא שלפנינו.

עפר שלח: תודה לך.

עפר שלח: אני מבקש להעלות את פרופסור איתמר גרוטו, משנה למנכ"ל משרד הבריאות, בבקשה.

פרופ' איתמר גרוטו: שלום לכולם ובוקר טוב.

פרופ' איתמר גרוטו: אני אתן סקירה כללית ואחר כך אוכל להתייחס לשאלות.

פרופ' איתמר גרוטו: קודם כל, אנחנו כמשרד הבריאות מגדירים את תפיסת - - - ואחר כך היא מיושמת על-ידי הכוחות שנמצאים בשטח, במקרה הזה בבני ברק: רוני נומה, פיקוד העורף וצה"ל באופן כללי.

פרופ' איתמר גרוטו: המשימות העיקריות, מבחינה רפואית, הן קודם כל מניעת הפצת המחלה וזה על-ידי טיפול בשלוש אוכלוסיות שונות.

פרופ' איתמר גרוטו: אוכלוסייה אחת היא אוכלוסיית החולים.

פרופ' איתמר גרוטו: כמו שאמרה ד"ר שפר, צריך לקיים דיון פרטני כמעט בכל מקרה, הם זה נכון שהוא ילך למלון או נכון שיישאר בבית.

פרופ' איתמר גרוטו: יש מספר פרמטרים שמשפיעים על התשובה.

פרופ' איתמר גרוטו: מבחינתנו, כמובן, היה עדיף היה שכולם ייצאו למלון, אבל לא תמיד זה מתאפשר.

פרופ' איתמר גרוטו: ברירת המחדל היא מלון, אבל במקרים שבהם אנחנו רואים שאפשר לעשות בידוד טוב בבית, אז אנחנו מחים כך.

פרופ' איתמר גרוטו: זה בעצם סגירת עניין פרטני מולה כל חולה-וחולה, כמוח שנאמר.

פרופ' איתמר גרוטו: הקבוצה השנייה היא המבודדים.

פרופ' איתמר גרוטו: אלה אותם אנשים שהיו במגע עם חולה.

פרופ' איתמר גרוטו: צוין קודם שבאופן יחסי יש מעט אנשים, יש ירידה במספר המבודדים.

פרופ' איתמר גרוטו: הסיבה לכך היא לאו דווקא בגלל שיש ירידה בחקירות האפידמיולוגיות או באיכון אלא פשוט בגלל שרוב האנשים שומרים על הכללים.

פרופ' איתמר גרוטו: לכן כשיש כבר חולה, אז יש לו יחסית מעט מגעים.

פרופ' איתמר גרוטו: אם קודם הסיפור היה שלאדם אחד היו יכולים להיות 300-200-150 מגעים, עכשיו זה מגעים בודדים כי רוב האנשים שומרים ומצייתים להוראות והם בבידוד ואז מספר המבודדים נמוך יחסית.

פרופ' איתמר גרוטו: במקרה הזה השאיפה היא שיעשו בידוד בבית.

פרופ' איתמר גרוטו: ואם לא ניתן – להוציא אותם לבית מלון.

עפר שלח: אני מבקש להתמקד בבני ברק.

עפר שלח: מה שאתה אומר עכשיו - - -

פרופ' איתמר גרוטו: כל זה, כמובן, חל על בני ברק.

פרופ' איתמר גרוטו: אני נותן את התמונה הכוללת לגבי כל המקומות וכמובן שלבני ברק יש בדיוק אותם כללים.

פרופ' איתמר גרוטו: הקבוצה השלישית היא שאר הציבור שלא חולים.

פרופ' איתמר גרוטו: שם באמת צריך על הנושא של אכיפת הסגר.

פרופ' איתמר גרוטו: יש עוד נגזרות רפואיות שקשורות להפעלה של הסגר, להפעלה של הפעולות שביצענו.

פרופ' איתמר גרוטו: אנחנו עוסקים בזה וצריכים שתהיה תשתית מתאימה לכל אחד, לכל אדם שנמצא בכל אחת מהאוכלוסיות הללו שציינתי.

פרופ' איתמר גרוטו: גם לתת לו את המענה הרפואי הנדרש, וזה חלק מהשיקול אם זה בעיר או בבית מלון או בבית חולים.

פרופ' איתמר גרוטו: הצרכים הנוספים שאומנם הם לא בריאותיים, אבל הם גם משפיעים על הבריאות:

פרופ' איתמר גרוטו: תרופות שצריכים לקבל או מזון וכל הדברים האלה.

פרופ' איתמר גרוטו: בסוף, כמובן, כל הצרכים הנוספים שנובעים מהמצב הזה של הסגר או העובדה שאנשים נשארים בבית.

פרופ' איתמר גרוטו: בזה ניתן בבני ברק טיפול ומענה באמצעות האמצעים שפירט רוני נומה: חיילים ידאגו להביא לאנשים הקשישים אוכל הביתה.

פרופ' איתמר גרוטו: חשבנו שלהוציא את הקשישים כולם באופן גורף זה לא נכון ואני שמח שהתקבלה החלטה שמשאירים אותם בבית ודואגים להם פרטנית על-ידי חיילים.

פרופ' איתמר גרוטו: לגבי הבדיקות.

פרופ' איתמר גרוטו: יש לנו דיון שלם על הבדיקות, אבל אני רק אגיד שאנחנו נמצאים במצב שבו אנחנו צריכים להקצות כ-10,000 בדיקות ביום לפי מספר נקודות מפתח שבהן: טיפול בחולים, ניטור ואיתור איפה שיש לנו בעיות.

פרופ' איתמר גרוטו: כרגע, בערים החרדיות לפחות, רוצים את הניטור בעיקר בשביל לייצר תמונת מצב.

פרופ' איתמר גרוטו: יש לנו, אני חייב לציין, תמונת מצב טובה מאוד לגבי כל הערים החרדיות.

פרופ' איתמר גרוטו: למשל, בבני ברק אנחנו יודעים שזה התפשט בכל העיר.

פרופ' איתמר גרוטו: בירושלים אנחנו יודעים בדיוק לסמן את השכונות שבהן יש כרע התפשטות.

פרופ' איתמר גרוטו: באלעד זה בכל העיר.

פרופ' איתמר גרוטו: זאת אומרת, אנחנו יודעים ויש לנו מפה כזאת לכל אחד מהיישובים שמכינים כאן יחד עם חלי המודיעין של צה"ל כדי לקבל תמונת מצב ולפי זה אנחנו יודעים.

פרופ' איתמר גרוטו: במקומות שיש בהם פערים, אנחנו מגבירים את כמות הבדיקות וזה התעדוף שלנו כרגע.

פרופ' איתמר גרוטו: לכן לא תמיד חובה לעשות בדיקות כדי לקבל את הערכת המצב.

פרופ' איתמר גרוטו: יש מקומות שכבר יש לנו תמונת מצב והכוונה היא להתמקד יותר באותם מקומות בהם תמונת המצב פחות ברורה.

פרופ' איתמר גרוטו: זה מעביר אותי למגזר הערבי.

פרופ' איתמר גרוטו: שם נתנו מאמץ בימים האחרונים בנושא הזה, כולל הקמת שתי תחנות של drive in אתמול.

פרופ' איתמר גרוטו: כרגע התמונה היא שאין כרגע התפשטות רחבה, היא הרבה יותר ממוקדת.

פרופ' איתמר גרוטו: גם העובדה שציין בהתחלה השר דרעי שאין חולים קשים באוכלוסייה הזאת, גם מעידה על כך שאנחנו כנראה במצב טוב.

פרופ' איתמר גרוטו: אבל כמובן צריך להקפיד שזה יימשך ולא יתדרדר.

עפר שלח: איתמר, אני מבקש למקד אותך להמשך בבני ברק.

עפר שלח: התשובה שלי מכל הדברים ששמענו בשעה וחצי האחרונות זה שאנחנו מגייסים מספר יפה מאוד של ילדים הולנדיים שידחפו אצבעות בסכר, אבל אין לנו מדיניות ואין לנו תפיסה איך מזיזים את הנהר.

עפר שלח: דהיינו, אתה בעיר שהיא בסגר, שאורח חייה הוא אורח חייה, שהחולים יישארו בתוך הקהילה ואנחנו גם לא מפנים את הקשישים.

עפר שלח: את המדיניות הזאת אנחנו מוכנים לקבל.

עפר שלח: תסביר לנו בבקשה את התפיסה שלכם איך תיעצר או תיבלם המחלה בבני ברק.

פרופ' איתמר גרוטו: הכלים שעומדים לרשותנו כרגע הם אותם כלים.

פרופ' איתמר גרוטו: ברגע שנתחיל להוציא את החולים או לבודד את החולי, לדאוג שהמבודדים לא יסתובבו ולא ידביקו אחרים אלא מקסימום מקרה או שניים בתוך המשפחה, ונאכוף את הסגר בצורה שצריך – אנחנו רואים שבמקומות אחרים שעשינו את זהה מהתחלה וצייתו מהתחלה, הווירוס לא מתפשט.

פרופ' איתמר גרוטו: לכן יש לנו גם של חולים שאנחנו נצטרך לטפל בו, כנראה בעוד שבועיים, כשיהיו מקרים קשים – את זה כבר לא נוכל לעצור ברמת המניעה – אנחנו נערכים בבתי החולים מבחינת הטיפול.

פרופ' איתמר גרוטו: המטרה עכשיו היא להתמקד בכל שלושת האוכלוסיות שציינתי: גם החולים, גם המבודדים וגם כלל הציבור עם הסגר.

פרופ' איתמר גרוטו: אנחנו מניחים שזה תהליך שיביא לבלימת ההתפרצות בבני ברק.

פרופ' איתמר גרוטו: אני רוצה לציין עוד שני דברים אחרונים.

פרופ' איתמר גרוטו: דיברנו כאן על הסרולוגיה ואני רוצה להתייחס ולדבר על זה שוב - - -

עפר שלח: לא.

עפר שלח: נדבר על הסרולוגיה בבדיקות כשנגיע לבדיקות, ברשותך.

פרופ' איתמר גרוטו: עוד דבר אחד חשוב שאני רוצה להגיד על הנושא של התחבורה הציבורית בין הערים החרדיות.

פרופ' איתמר גרוטו: אנחנו פועלים כרגע מול משרד התחבורה והמל"ל שלא תהיה תחבורה ציבורית כי אנחנו יודעים שמקובל מאוד לנסוע ממקום למקום וגם את זה צריך פשוט לעצור כדי שלא תהיה תנועה בין הערים עצמן והעברה הדבקות.

יוליה מלינובסקי: שאלה מקצועית, אדוני.

יוליה מלינובסקי: ראיתי וכולנו יודעים שאסור להתפלל במניין, אסור בבית הכנסת, אין ישיבות.

יוליה מלינובסקי: את המקוואות לגברים סגרו – יש פיראטיות, אבל סגרו, והשאירו מקוואות לנשים, ראיתי על זה כתבה.

יוליה מלינובסקי: אני מבינה את מורכבות העניין, אבל עדיין זה מקום להידבקות, אין ספק.

יוליה מלינובסקי: מה אתם מתכוונים לעשות עם זה?

יוליה מלינובסקי: שאלה נוספת.

יוליה מלינובסקי: האם ההערכות של משרד הבריאות לא היו שגויות בנושא הפורים?

יוליה מלינובסקי: אני שמעתי הרבה התבטאויות מבכירי המשרד.

יוליה מלינובסקי: יש לך להגיד על הנושא של מסיבות פורים, האם שם היה פספוס או שחשבת אחרת, אולי הדרג המדיני חשב אחרת?

יוליה מלינובסקי: אשמח להתייחסות שלך.

פרופ' איתמר גרוטו: מקוואות לנשים זה משהו שנעשה עם הנחיות מסודרות באופן פרטני לגמרי, כך שזה לא כמו מקוואות לגברים שם יכולים לבוא כמה ביחד.

פרופ' איתמר גרוטו: לכן החשש הוא לא הכניסה למקווה.

פרופ' איתמר גרוטו: הכניסה למקווה עצמו אינה מדבקת, המקוואות מטופלים בכלור וכולי שמשמידים את הווירוסים.

פרופ' איתמר גרוטו: הכוונה היא שלא תהיה שם הצטופפות והתקהלות וזה משהו שמבחינתנו אפשר למצוא לו פתרון.

פרופ' איתמר גרוטו: זה לגבי נשים בלבד ולא לגברים, לכן לגברים זה לא מותר כרגע.

פרופ' איתמר גרוטו: לגבי פורים.

פרופ' איתמר גרוטו: אני לא יודע אם יש מקום לחקור עכשיו בדיעבד ולקבל החלטה שהיא חוכמה לאחר מעשה.

פרופ' איתמר גרוטו: בואו נסתכל קדימה ונראה מהי המדיניות - - -

יוליה מלינובסקי: האם ההחלטות על פורים התקבלו בצורה מקצועית נטו או שהיה לחץ מגורמים פוליטיים כדי לאפשר את מסיבות הפורים?

פרופ' איתמר גרוטו: לא.

פרופ' איתמר גרוטו: זה היה מקצועי נטו.

פרופ' איתמר גרוטו: באותו שלב עשינו צעדים הרבה יותר מחמירים מהרבה מאוד מדינות בעולם.

פרופ' איתמר גרוטו: הגבלנו התקהלויות עוד לפני פורים.

יוליה מלינובסקי: אצלנו בחולון ביטלו הכול.

פרופ' איתמר גרוטו: זה מה שחשבנו שנכון לעשות.

פרופ' איתמר גרוטו: לא היה איזשהו ויכוח בין הדרג המקצועי לדרג המדיני.

מיכל (מיקי) חיימוביץ': פרופסור גרוטו, אחד הדברים החשובים ביותר הוא שאנחנו צריכים לדעת את הנתונים.

מיכל (מיקי) חיימוביץ': אמר פה קודם השר דרעי שגם להם לקח הרבה מאוד זמן והיו להם קשיים להשיג את שמות החולים על מנת שאפשר יהיה להתקדם ולפנות אליהם.

מיכל (מיקי) חיימוביץ': כיוון שיש איזושהי עמימות לגבי הנתונים, גם לאנשים שמבקשים לדעת אותם.

מיכל (מיקי) חיימוביץ': וגם יש לי תחושה שגם אתם לפעמים לא ממש יודעים את הנתונים עצמם – האם יש לכן נתון שאתם יכולים להגיד שזהו קצב ההדבקה בחברה החרדית?

מיכל (מיקי) חיימוביץ': בלי שנדע את הנתון המדויק הזה של קצב ההדבקה בחברה החרדית, אי אפשר יהיה להתכונן קדימה.

מיכל (מיקי) חיימוביץ': אנחנו יודעים שזה השלב הבא של איך זה ישפיע על בתי החולים, על מכונות ההנשמה, על החולים הקשים.

מיכל (מיקי) חיימוביץ': אני רוצה לדעת אם יש נתונים כאלה בשלב זה, בנקודת הזמן הזאת.

פרופ' איתמר גרוטו: אלה שתי שאלות שונות.

פרופ' איתמר גרוטו: לגבי המידע הפרטני, קודם כל.

פרופ' איתמר גרוטו: מבחינתנו אנחנו ערוכים ומזומנים להעביר מידע פרטני לכל גוף שצריך את זה.

פרופ' איתמר גרוטו: אבל יש לנו שתי בעיות: אחת, אנחנו מקבלים פניות מכל מיני גופים ומכל אחד בנפרד ולכל דבר כזה צריך אישור כי מדובר בהגנה על פרטיות ויש תהליכים שנעשים, אמנם תהליכים בלופ קצר שמאושרים בתוך כמה דקות, אבל בכל זאת מול גוף בנפרד ואנחנו יוצרים מנגנונים כדי להעביר את זה בצורה מסודרת.

פרופ' איתמר גרוטו: לגבי הרשויות יש לנו פתרון אפשרי והתחלנו כבר להעביר כבר לרשויות.

פרופ' איתמר גרוטו: כל רשות שרוצה, יכולה לקבל נתונים ממשרד הבריאות על החולים ועל המבודדים שבתחום שלה.

פרופ' איתמר גרוטו: זה ברמה הפרטנית.

פרופ' איתמר גרוטו: לגבי השאלה השנייה שהיא יותר קשורה לתמונת מצב, קודם כל וכמו שאמרתי קודם, יש לנו תמונת מצב טובה מאוד לגבי מה שקורה בערים החרדיות.

פרופ' איתמר גרוטו: גם כמות הבדיקות והמידע שיש לנו מספיקים כדי לקבל תמונת מצב.

פרופ' איתמר גרוטו: אני יכול להגיד באופן כללי שבסך הכול המצב בכל הארץ עומד על שיעור הדבקה של 1.2 – זה מדד של שיעור ההדבקה – זה אומר שכל אדם מדביק בממוצע 1.2 אנשים אחרים.

מיכל (מיקי) חיימוביץ': אבל שאלתי לגבי קצב ההדבקה בחרה החרדית.

פרופ' איתמר גרוטו: לעומת זאת, בחברה החרדית, בבני ברק בעיקר, זה עומד על 1.4.

פרופ' איתמר גרוטו: זאת אומרת, כל אדם מדביק 1.4 אנשים.

פרופ' איתמר גרוטו: זה נשמע אולי הבדל זניח וקטן, אבל בתרחיש הייחוס יש לזה השפעה עצומה.

פרופ' איתמר גרוטו: לכן כרגע אנחנו רואים שבמגזר החרדי יש הדבקה גבוהה יותר – 1.4 לעומת 1.2 – מה שאומר ששם נצפה לראות, אם לא נוריד את ההר הזה ל-1.2 כמו בשאר האוכלוסייה, הרבה יותר חולים קשה ומונשמים.

פרופ' איתמר גרוטו: יש לנו תמונת מצב.

פרופ' איתמר גרוטו: זה מתחבר לשאלה של חבר הכנסת שלח, האסטרטגיה הכללית, היעד האסטרטגי הוא להוריד באוכלוסייה החרדית את שיעור ההדבקה ל-1.2 ואולי אפילו פחות, כפי שאנחנו רואים בשאר חלקי הארץ.

יעקב אשר: האם יש לך נתונים לא של חולים מול חולים ברשויות אחרות אלא משפחות מול משפחות?

יעקב אשר: כשהייתי ראש עיריית בני ברק הייתה תוכנית עם פיקוד העורף לגבי נושא של טילים.

יעקב אשר: מדינת ישראל הוכנה בהרבה תוכניות להתקפות טילים.

יעקב אשר: כל אחד הבין שהכינו תוכניות מיוחדות לערים החרדיות כי טווח פגיעה מנפילת טיל בעיר ממוצעת, רגילה, הוא 300 אנשים או על 200 אנשים, אבל במקום כמו בני ברק או בשכונות צפופות, זה יכול להיות 2,000 או 2,500 אנשים.

יעקב אשר: האם יש לכם נתונים שמראים שההדבקה היא יותר גדולה במשפחות?

יעקב אשר: זאת אומרת, כשאתה משווה כמות משפחות לערים אחרות?

יעקב אשר: אם אין לך את הנתון, אני מבקש מאוד לדעת לא רק נתון מספרי אלא משפחות.

יעקב אשר: אז אנחנו גם נדע שאחוז הדבקה גבוה יותר הוא בתוך הבית ואם נשמור על ההסגר ועל הפעולות שנעשות עכשיו, יש לנו תקווה לבלום את זה.

יעקב אשר: אני מבקש את הנתון של משפחות מול משפחות בממוצע הארצי.

עפר שלח: השאלה הובנה.

עפר שלח: חבר הכנסת עסאקלה, רצית לשאול שאלה גם?

ג'אבר עסאקלה: פרופסור גרוטו, כולנו הערכנו שמוקדי התפרצויות יכולים להיות גם בחברה החרדית וגם בחברה הערבית.

ג'אבר עסאקלה: לצערנו, צדקנו בחברה החרדית.

ג'אבר עסאקלה: בחברה הערבית זה עוד לא הוכיח את עצמו ואני מקווה - -

יעקב אשר: תקווה שלא יוכיח.

ג'אבר עסאקלה: - - שהנתונים הם אמיתיים ואנחנו לא רואים שום מוקד של התפרצות בחברה הערבית.

ג'אבר עסאקלה: יחד עם זאת, עלה מאתמול בתקשורת הרעיון של סגירת שכונות בירושלים המזרחית.

ג'אבר עסאקלה: אני תוהה למה.

ג'אבר עסאקלה: הדבר השני, התבשרנו שקופות החולים החלו לפתוח מוקדים קבועים לבדיקות בסניפים שלהן ביישובים השונים.

ג'אבר עסאקלה: אני רוצה ממך לחץ על קופות החולים השונות לפתוח כמה שיותר בחברה הערבית כי אין בדיקות.

עפר שלח: ג'אבר, כמו שביקשתי מחברי הכנסת האחרים, אנחנו מתמקדים עכשיו בבני ברק.

עפר שלח: יהיה לנו דיון על בדיקות.

עפר שלח: איתמר, האם אתה יכול לענות כרגע.

ג'אבר עסאקלה: זה התפתח ביום שישי.

יעקב אשר: תשובה לי, אם אפשר.

עפר שלח: גם לחבר הכנסת אשר וגם לשאלה הראשונה של חבר הכנסת עסאקלה, בבקשה.

פרופ' איתמר גרוטו: אני אתחיל בתשובה לחבר הכנסת אשר לגבי הנושא של המשפחות.

פרופ' איתמר גרוטו: בסך הכול אין לנו נתון ספציפי לגבי מה שקורה בכל משפחה ומשפחה.

פרופ' איתמר גרוטו: אבל באופן כללי אנחנו מנתחים את הנתונים ואני יכול להגיד שבאותם מקומות בהם הסגר הצליח בצורה טובה, ההדבקה נשארה רק בתוך המשפחות.

פרופ' איתמר גרוטו: זאת אומרת, לא הייתה העברה ממשפחה למשפחה.

פרופ' איתמר גרוטו: לכן חשוב מאוד להקפיד על הנושא של היחידה המשפחתית הזאת גם בבני ברק כדי להשאיר את ההדבקה רק בתוך המשפחה ופחות בין משפחה למשפחה.

פרופ' איתמר גרוטו: זו נקודה חשובה שלמדנו מתוך הנתונים הכלל ארציים: במקום שבו יש סגר טוב, עיקר ההדבקה היא בתוך המשפחה.

יעקב אשר: אפשר לקבל את הנתונים?

יעקב אשר: אפשר לקבל את הנתונים כמה משפחות אל מול הממוצע הארצי?

יעקב אשר: לא רק בודדים אלא משפחות מול משפחות.

יעקב אשר: נגיד, בבני ברק יש 1,100 חולים וכך וכך משפחות לעומת ערים אחרות - - -

עפר שלח: בסדר - - -

יעקב אשר: זה חשוב מאוד גם - - -

עפר שלח: לעבודה, שזה החלק החשוב לנו, הסביר כרגע פרופסור גרוטו את המדיניות.

עפר שלח: אני רוצה להמשיך הלאה, בבקשה.

פרופ' איתמר גרוטו: אני רוצה להתייחס לחברה ערבית.

פרופ' איתמר גרוטו: השקענו מאמצים רבים בימים האחרונים כדי להביא - - -

יעקב אשר: תסביר לי מה רע בזה.

יעקב אשר: תסביר לי מה רע בזה.

עפר שלח: חבר הכנסת אשר, אני קורא אותך לסדר בפעם הראשונה.

יעקב אשר: - - -

עפר שלח: פעם שנייה ושלישית צא החוצב בבקשה ותן לנו להמשיך בדיון.

יעקב אשר: אני מבקש נתון.

יעקב אשר: למה אתה לא מסייע - - -

עפר שלח: אין לו את הנתון הזה.

עפר שלח: את המדיניות הוא הסביר לך.

עפר שלח: לא כל אחד ינהל פה לפי האג'נדה האישית שלו.

יעקב אשר: אני לא מנהל כלום.

יעקב אשר: אתה מנהל אג'נדה אישית.

עפר שלח: ידעתי שסוגיית הקיפוח תגיע מתישהו.

עפר שלח: הנה, הוצאת גם את זה מהסיסטם.

יעקב אשר: לא יאומן - - - נצורים - - - אני לא יכול לדבר פה?

יעקב אשר: מה זה?

עפר שלח: אני מבקש.

עפר שלח: נתתי לך את רשות הדיבור יותר לכל חבר כנסת.

יעקב אשר: מה זה הדבר הזה?

יעקב אשר: תן לו לענות.

יעקב אשר: הוא יודע לענות, תאמין לי.

עפר שלח: אני מבקש מפרופסור גרוטו להשלים את התשובה.

עפר שלח: בבקשה.

פרופ' איתמר גרוטו: לגבי החברה הערבית יש שני דברים שאני רוצה להגיד.

פרופ' איתמר גרוטו: אחד, הנושא של הבדיקות שהגברנו; שתיים, הבקשה לקופות החולים, כרגע אנחנו במאמץ כללי להעביר את נושא הבדיקות שיתבצעו קודם כל באמצעות קופת החולים.

פרופ' איתמר גרוטו: כמו שנעשות בדיקות בשגרה לכל המחלות, הכוונה שכך יהיה גם בעניין הזה.

פרופ' איתמר גרוטו: זה תהליך שלוקח קצת זמן כי זה שינוי ארגוני, אבל אני חייב לומר שזה התחיל, קודם כל, במרפאות במגזר הערבי, גם במזרח ירושלים וגם ביישובים במגזר הערבי בצפון.

פרופ' איתמר גרוטו: כרגע הבדיקות נערכות, קודם כל, במקומות האלה כדי לפתוח את התחנות שלהם וזה בוודאי יגביר לנו את רמת הפיקוח.

עפר שלח: פרופסור גרוטו, אתה תחזור אלינו בסוגיית הבדיקות בדיון המיוחד שיהיה בנושא.

יעקב אשר: אני מבקש את נתוני המשפחות.

יוליה מלינובסקי: אפשר לשאול עוד שאלה אחת אחרונה?

עפר שלח: לא.

עפר שלח: אנחנו מסיימים כרגע עם פרופסור גרוטו.

עפר שלח: הוא יחזור אלינו בהמשך היום.

עפר שלח: אני מבקש להעלות את תת-ניצב סיגל בר צבי מחטיבת שיטור במשטרת ישראל, בבקשה.

עפר שלח: תני לנו בבקשה את התמונה המשטרתית, את חלקכם בפעילות שנעשית כרגע, בעיקר בבני ברק.

תנ"צ סיגל בר צבי: שלום.

תנ"צ סיגל בר צבי: אני מדברת מתוך המחסומים, מתוך רחשי הלב, מתוך המעגלים הצרים מאוד והישירים עם האוכלוסייה.

תנ"צ סיגל בר צבי: מצטרפת לכל מה שנאמר לגבי חלוקת מזון.

תנ"צ סיגל בר צבי: הפחד הכי גדול והפער הכי גדול שלעולה מבחינתנו זה הנושא של מחסור באוכל, גם בצורה של משלוחים.

תנ"צ סיגל בר צבי: כמובן, לא רק לקשישים.

תנ"צ סיגל בר צבי: גם העובדה שהמשפחות גדולות מאוד ולא יכולות להחזיק אוכל ליותר מיום-יומיים.

תנ"צ סיגל בר צבי: זאת אומרת, שצריך אספקה שוטפת כל הזמן.

תנ"צ סיגל בר צבי: הרעיון שיהיה חייל לכל בניין או חלוקה כזאת של שרי עשרות ושרי מאות, היא רעיון נכון מאוד מבחינתנו כי יש פער גדול בעניין הזה.

תנ"צ סיגל בר צבי: כנ"ל גם לגבי תרופות בחלק גדול מהמקומות וגם לגבי תעסוקה לילדים – אם אפשר לדחוף עם האוכל כל מיני צעצועים וחוברות, זה בדר גמור ולנו זה יעזור מאוד.

תנ"צ סיגל בר צבי: דבר נוסף הוא החולים שאין להם מענה.

תנ"צ סיגל בר צבי: מתקשרים אלינו לקודים וגם מסתובבים ברוב.

תנ"צ סיגל בר צבי: הם יודעים שהם חולים או חושדים שהם חולים או מאומתים או לא מאומתים ולא יודעים לאן ללכת.

תנ"צ סיגל בר צבי: הם נמצאים בחדרי מדרגות ובמקומות כאלה.

תנ"צ סיגל בר צבי: נקודתית אנחנו נותנים פתרונות אבל מבינים שמערכתית צריך לייחס לעניין של חולים וגם למבודדים שאין להם מענה ואין להם מקום להיות בו.

תנ"צ סיגל בר צבי: צריך להמשיך ולהעמיק את ההסברה.

תנ"צ סיגל בר צבי: אנחנו עושים את זה.

תנ"צ סיגל בר צבי: אנחנו בקשר איתן כל הזמן.

תנ"צ סיגל בר צבי: זה קשר שהוא ותיק, הוא לא קשור רק לקורונה, אבל מעמיקים גם בקשר הזה.

תנ"צ סיגל בר צבי: ההסברה היא ה-game changer מבחינתנו ככל שיש יותר הסברה ואנחנו מקושרים יותר לרבנים ולמובילי דעה, אני יודעת שזה ברור מאליו, אבל צריך להמשיך לעשות את זה כל הזמן, כל הגורמים.

תנ"צ סיגל בר צבי: אנחנו משיגים יותר ציות בעניין הזה.

תנ"צ סיגל בר צבי: בסופו של דבר, יש שני דברים: אם יהיה מספיק אוכל שמגיע לבתים ואם תהיה הסברה טובה ונכונה דרך הרבנים, העבודה שלנו היא תהיה כמעט לא נחוצה.

תנ"צ סיגל בר צבי: אני אומרת את זה בזהירות.

תנ"צ סיגל בר צבי: יש לנו את האתגר של פסח.

תנ"צ סיגל בר צבי: אנשים מבררים איתנו אם נלך לבדוק מה קורה בבתים.

תנ"צ סיגל בר צבי: אני לא חושבת שנגיע לכדי כך וגם לא למחסומים בכל רחוב ובכל קרן זווית.

תנ"צ סיגל בר צבי: אנחנו לא יכולים ולא נכון שנעשה את זה.

תנ"צ סיגל בר צבי: זה גם צריך ליפול בנושא הזה של ההסברה.

תנ"צ סיגל בר צבי: אם יהיה לנו שיתוף פעולה טוב ומלא מטעם הרבנים המשפיעים, הנושא של פסח יעבור בצורה טובה.

תנ"צ סיגל בר צבי: להכניס את זה דרך אכיפה זה דבר שהוא ממש על גבול הבלתי אפשרי.

עפר שלח: מי ממונה?

עפר שלח: היות ואת מסבירה יפה את הצורך בהסברה דרך מעצבי דעת קהל, רבנים – רוני נומה דיבר קודם על רופאים – מי ממונה אצלכם על הקשר הזה?

תנ"צ סיגל בר צבי: האחראי על הקשר הוא מפקד מרחב דן שנמצא בשטח כל הזמן, ומפקד מחוז תל אביב, דוד ביטן.

תנ"צ סיגל בר צבי: הוא גם מדבר איתם כמעט בשפתם, הוא בחור דתי, ככה שהקשר הזה הוא באמת במעגל סגור עם אנשים קבועים שאנחנו מכירים.

תנ"צ סיגל בר צבי: אני יודעת שיש קשר עם רוני נומה, אני לא מכירה אותו עד הסוף.

תנ"צ סיגל בר צבי: אני מקווה מאוד שהקשר הזה הוא בין כולם לכולם ולא אנחנו עם הרבנים שאנחנו מכירים ואחרים עם רבנים שהם מכירים.

יוליה מלינובסקי: את אומרת "אם יהיה".

עפר שלח: יש שאלות מהחדר השני ואחר כך גם מהחדר הזה.

עפר שלח: בבקשה, יש מהחדר השני?

מיכל (מיקי) חיימוביץ': כשאני שומעת את כל הדיווחים על בני ברק, אני שואלת את עצמי אם יש איזשהו גיוס של בני נוער כי הרי יש שם בכל זאת חתך גדול של הרבה מאוד גילים.

מיכל (מיקי) חיימוביץ': האם הם נעזרים באותן שכבות של בני נוער על מנת לעשות את כל פעולות ההפצה והעזרה לקשישים?

עפר שלח: חבר הכנסת אבוטבול, בבקשה.

עפר שלח: אחר כך – חבר הכנסת אשר ואחר כך תשובות.

משה אבוטבול: אני מקבל, מטבע הדברים, פניות גם תוך כדי שידור הדיון כאן, ממתנדבים מהמשטרה – את נמנית על כוחותיה – שהם רוצים להיכנס ולעזור בתוך העיר אבל הם נתקלים בסירוב.

משה אבוטבול: כלומר, לא חוזרים אליהם.

משה אבוטבול: מה קורה?

משה אבוטבול: האם אתם מנצלים את כוחם של אותם מתנדבים, כולל גם מאיחוד הצלה, מד"א ומכל הארגונים שרוצים לתת כתף אבל הם נתקלים בסוג של חומת סירוב.

משה אבוטבול: מה הסיבה לכך ואיך ניתן לנצל אותם כי הם מכירים את המגזר הזה?

יעקב אשר: לשאלה של חברת הכנסת חיימוביץ', רוח ההתנדבות בבני ברק בימים כתיקונם היא הרבה יותר גבוהה מהרבה מקומות בארץ.

יעקב אשר: כרגע לא משתמשים בזה.

יעקב אשר: אני גם מצטרף למה שאומר ידידי הרב אבוטבול, יש הרבה מאוד מתנדבים של ארגוני חסד וארגוני הצלה.

יעקב אשר: יכול להיות שאם יתכללו את זה – אני חושב שרוני נומה והצוות שלו עובדים על זה עכשיו – יהיו המון מתנדבים, יש הרבה יותר מתנדבים מאשר חולים או מבודדים בבני ברק.

יעקב אשר: אני רוצה לומר עוד דבר, אדוני היושב-ראש, כראש עיר ששקד הרבה מאוד על שיתוף הפעולה עם משטרת ישראל, יש שיתוף פעולה נהדר עם מרחב דן, עם מחוז תל אביב.

יעקב אשר: שיתוף פעולה שהוא גם של גורמי עירייה, גם של הגורמים הרבניים.

יעקב אשר: אני חושב שזה עלה מהדברים של הקצינה בשידור.

יעקב אשר: אבל הנקודה הקריטית, בואו ונדבר רגע בישראלית, נקודת ההסברה: זה לא תירוץ למה זה קורה במקומות חרדיים.

יעקב אשר: שתבינו, זה אורח חיים אחר.

יעקב אשר: הילד שלכם רואה את מה שקרה בסין ומה שקרה בקרום קוריאה - - -

יוליה מלינובסקי: אבל זה מה שאתה עשית בעצמך - - -

יעקב אשר: תני לי לדבר רגע.

יוליה מלינובסקי: אתה בעצמך עשית.

יוליה מלינובסקי: אתה חזק, אבל אנשים - - - ואחר כך אתה בא בטענות.

יעקב אשר: מה זה?

יעקב אשר: מה זה?

יוליה מלינובסקי: את זה אתם עשיתם - - -

עפר שלח: אנחנו לא בדיון העקרוני על אופיה של החברה החרדית.

יעקב אשר: תני לדבר, אחר כך תמשיכי את ההסתה כדי - - -

יוליה מלינובסקי: זה לא רק אתה, זו האמת.

יוליה מלינובסקי: אתה גרמת את זה לחברה.

יעקב אשר: - - - תפסיקי לדבר - - -

עפר שלח: יוליה, חברת הכנסת מלינובסקי - - -

יעקב אשר: אל תיכנסי לדבריי.

עפר שלח: יעקב, בבקשה.

יעקב אשר: את יכולה להחליף שדרית בערוץ מסוים.

יעקב אשר: אני רוצה להסביר בתור ראש עיר לשעבר, איש ציבור ואדם חרדי שהציבור הזה לא נחשף למראות שרואים במקומות אחרים, לא נחשף גם בזמן שזה קרה.

יעקב אשר: הרי היה תהליך, גם במדינה כאן לקח הרבה זמן להבין שהעסק הזה הוא רציני.

יעקב אשר: תהליך ההסברה לא עובד כמו שיושבים ילדים בבית ורואים טלוויזיה וכל דקה יש להם פרסומת כזו או אחרת בעניין, ומצוין שעשו את זה.

יעקב אשר: תהליך ההסברה הוא מאוד ייחוד.

יעקב אשר: צריך להשקיע בו רבה.

יעקב אשר: אמרה את זה הקצינה שנמצאת איתנו כאן בדיון.

יעקב אשר: זו לא איזו בקשה ייחודית שלנו, זו דרך חיים, אף אחד לא ישנה את דרך חייו, גם לא לפי בקשה של אף אחד.

יעקב אשר: אין אינטרנט, אין טלוויזיות.

יעקב אשר: יש בתים שאין בהם גם רדיו.

יעקב אשר: ולכן ההסברה, גם דרך העיתונות החרדית וגם דרך כרוזים וגם דרך כרוז שעובר ברחוב – אני רוצה לומר לכם כתושב העיר בני ברק, בני ברק הייתה שוממה בשבת, המרפסות היו מלאות, התפללו במניינים, מחזה מרהיב עין.

יעקב אשר: רגל של אדם לא דרכה על מדרכה בבני ברק.

יעקב אשר: זה ציבור ממושמע, זה ציבור ש"ונשמרתם מאוד לנפשותיכם" הוא נר לרגליו.

יעקב אשר: אבל צריך גם הסברה וגם כלים ייחודיים בגלל שמדובר במשפחות ברוכות ילדים.

יעקב אשר: כמו שפיקוד העורף יודע להסתדר עם זה כשמדובר בטילים בדברים כאלה, גם כאן נצטרך למצוא את הפתרון תוך כדי תנועה.

עפר שלח: סיגל בר צבי, יש לך עוד דברים להוסיף?

עפר שלח: אחר כך נעבור לסיכום של זה למל"ל ואז תוכלו לשאול עוד שאלות.

יואב סגלוביץ': סיגל, מי מפקד האירוע?

יואב סגלוביץ': אני יודע שיש שולחן של מחוז תל אביב, אני שומע על שולחן בעיריית בני ברק.

יואב סגלוביץ': אני יודע שבשגרה המשטרה מנהלת את האירוע.

יואב סגלוביץ': מי בעל הבית על האירוע הזה בבני ברק?

תנ"צ סיגל בר צבי: מבחינתנו, הנושא של המחסומים והחסימה של בני ברק היא באחריות מרחב דן, מפקד מרחב דן, שמו מומי בוריה.

תנ"צ סיגל בר צבי: מעליו יש את מפקד מחוז תל אביב.

תנ"צ סיגל בר צבי: יש לו אוכלוסיות נוספות לטפל בהן, אבל בגדול אנחנו מרוכזים אוד כרגע בבני ברק.

תנ"צ סיגל בר צבי: יש לנו חפ"ק שם שעובד 24/7 ונותן מענה לכל הנושאים המשטרתיים.

תנ"צ סיגל בר צבי: יש לנו קו ייעודי לתושבי בני ברק לשאלות ותשובות שאנחנו נותנים במוקד 110 שלנו.

תנ"צ סיגל בר צבי: יש נציג שלנו במוקד פיקוד העורף ב-104.

תנ"צ סיגל בר צבי: את כל הסוגיות שאנחנו מעלים מהרחוב ומהשאלות ששואלים אותנו במוקדים האלה, בסופו של דבר אנחנו מתרגמים לאינפורמציה שצריך להעביר אותה דרך הרבנים, הכרוזים, הפלאיירים וכל האמצעים האלה שמסתובבים של ברחוב כדי שהדברים יעבור עד כמה שאפשר בתיווך נכון ובשפה המדוברת.

תנ"צ סיגל בר צבי: אנחנו מתנהלים בזהירות רבה עם מתנדבים.

תנ"צ סיגל בר צבי: בהתאם להנחיות של משרד הבריאות נפרדנו לעת עתה ממתנדבים שהם מעל גיל 60.

תנ"צ סיגל בר צבי: חלק גדול מהמתנדבים של זק"א ושל איחוד הצלה הם מהקטגוריות האלה.

תנ"צ סיגל בר צבי: אנחנו לא נעזרים בהם כרגע.

תנ"צ סיגל בר צבי: אנחנו דואגים גם לשוטרים וגם להם.

תנ"צ סיגל בר צבי: גם לא במתנדבים כרגע מהמגזר החרדי כי אנחנו רוצים לדעת - - -

משה אבוטבול: סליחה, גברתי, לגבי צעירים – לא מדבר על מעל גיל 60 – במד"א, איחוד הצלה - - -

תנ"צ סיגל בר צבי: לנושא של צעירים והתארגנויות מקומיות, זה דבר חדש שצריך להתנהל מולו בצורה אחרת.

תנ"צ סיגל בר צבי: זו לא התנדבות קלאסית של המשטרה ואני חושבת שאולי ביחד עם האלוף רוני נומה אפשר לארגן - - -

משה אבוטבול: ומתנדבים של המשטרה?

משה אבוטבול: להם אתם מאפשרים?

משה אבוטבול: פנו אלי שלא אפשרו להם.

תנ"צ סיגל בר צבי: לא.

תנ"צ סיגל בר צבי: אנחנו לא מאפשרים.

תנ"צ סיגל בר צבי: אנחנו מאפשרים רק לשוטרים שמבחינתנו הם מבוטחים וממוגנים וחלק מהתפקיד שלהם לקחת את הסיכון הלא נמוך הזה ולעבוד בעיר.

תנ"צ סיגל בר צבי: מתנדבים אנחנו לא יכולים להכניס בשלב הזה.

תנ"צ סיגל בר צבי: הערה אחרונה.

תנ"צ סיגל בר צבי: לגבי תקשורת בשבת, לפי התקנות אנחנו אמורים לאפשר לכלי התקשורת וגם לצלמים להיכנס לעיר בני ברק, כמו למוצרי מזון ודברים חיוניים אחרים.

תנ"צ סיגל בר צבי: אני לא יודעת איפה לעשות את זהה, אבל הדבר הזה בשבת יכול לייצר פרובוקציה שהיא מאוד בעייתית מבחינתנו.

תנ"צ סיגל בר צבי: אם אפשר להסיר את זה מאישורים, זה יהיה מצוין בשבילנו.

עפר שלח: אני לא מנפיק את האישורים האלה, אבל אני לא מבין מה יש לתקשורת להסתובב בבני ברק דווקא בשבת.

עפר שלח: תודה.

עפר שלח: אני רוצה להעלות את יגאל סלוביק מהמל"ל.

עפר שלח: אני מבקש, אם אתה יכול – אנחנו ב-10 הדקות האחרונות של הדיון – לתת לנו את זה ברמה של הניהול הלאומי.

עפר שלח: אני רוצה לחזור לנקודה שפתחתי בה: נדמה, לפחות לי, שהנושא של בני ברק, מכיוון שגם ברור לנו, גם מהדברים ששמענו בדיון הזה, הולך ללות אותנו לא מעט זמן.

עפר שלח: האסטרטגיה שהסביר לנו פרופסור גרוטו, המצב שהסבירו לנו אנשים שהרגליים שלהם בשטח הוא מצב שהולך ללוות אותנו הרבה מאוד זמן ואולי כמצב ייחודי כששאר היישובים או חלק גדול מהיישובים בישראל יתחילו לחזור לפעילות נורמלית.

עפר שלח: איך אתם מתכללים את זה מלמעלה?

עפר שלח: וספציפית לגבי סוגיית פרויקטור בני ברק, כמו שנקרא לו לצורך העניין, בתוך המערכת שמנהלת את העניין הזה.

עפר שלח: יגאל, בבקשה.

עפר שלח: יגאל הוא ראש אגף לוט"ר, בט"פ ועורף במל"ל.

עפר שלח: הוא מרכז האירוע העיקרי במל"ל.

עפר שלח: בבקשה.

יגאל סלוביק: בוקר טוב, שבוע טוב לכולם.

יגאל סלוביק: ברשותכם, בראש ובראשונה, אני רוצה להצטרף לכל התודות שנאמרו כאן, הן לתושבי בני ברק, הן להנהגת העיר בני ברק, לרשות, לרבנים, למשרד הפנים, משרד הביטחון, משרד הבט"פ, משטרה, פקע"ר וכמובן לרוני נומה.

יגאל סלוביק: אני רוצה להתייחס לשאלות שעלו פה על המדיניות שנקבעה על ידי הממשלה לגבי העיר בני ברק ולעשות אותה בצורה ברורה.

יגאל סלוביק: המדיניות, כפי שהוגדרה, היא שאנחנו לא פועלים בכפייה מול תושבי העיר אלא בהסכמה וזה באמצעות שיח קבוע עם הרשות המקומית ועם ההנהגה הדתית בתוך העיר בשלושה מאמצים: אחד, הוצאת קשישים מגיל 80 ומעלה בהסכמה למלוניות לבידוד - - -

יוליה מלינובסקי: הוא לא מעודכן.

עפר שלח: אתה לא מעודכן.

עפר שלח: כבר הוחלט שזה לא קורה.

מיכל (מיקי) חיימוביץ': השר דעי אמר לנו שזה לא יקרה.

עפר שלח: גם השר דרעי וגם רוני נומה.

יגאל סלוביק: אני אומר בהסכמה.

יגאל סלוביק: השר דרעי גם אמר.

יגאל סלוביק: בגלל היענות מועטה של האנשים - - -

יוליה מלינובסקי: אז זה לא קורה.

יוליה מלינובסקי: בשביל מה אתה מספר לנו?

יגאל סלוביק: חברת הכנסת יוליה - - -

יוליה מלינובסקי: אתם לא מתואמים, אתה יודע.

יגאל סלוביק: אשמח אם תתני לי לסיים ואז תראי כמה אנחנו מתואמים וכמה לא.

עפר שלח: בבקשה, תמשיך.

יגאל סלוביק: אני מזכיר את המילה בהסכמה.

יגאל סלוביק: על מנת להגיע להסכמה צריכים להגביר ולרכז עוד ועוד את מערך ההסברה שלנו.

יגאל סלוביק: אני מזכיר לכולם, אנחנו באירוע הזה מספר ימים מועט.

יגאל סלוביק: ההיענות, בסופו של דבר, וההישג שהצלחנו להגיע אליו בעיר עד כה - - - השיח מול הרבנות, התפקיד שעושה אותו בתוך העירייה רוני נומה, הם הישגים לא מבוטלים.

יגאל סלוביק: אז אחד זה הוצאת קשישים מגיל 80 בהסכמה.

יגאל סלוביק: הוצאת החולים שאין להם יכולת בידוד בתוך הבית בהסכמה והוצאת המבודדים שאין להם יכולת להיות בבידוד בתוך הבית בהסכמה.

יגאל סלוביק: האירוע הוא לא פשוט, הוא מורכב אל מול האוכלוסייה הזאת.

יגאל סלוביק: הוא מצריך שיח דרך הרשויות, הן הרשות המקומית והן ההנהגה הרבנית, בלהסביר לאנשים ולשכנע אותם איך בסופו של דבר המהלך הזה יסייע במאמץ לצמצם את כמות ההדבקות העיר.

יגאל סלוביק: פרופסור גרוטו נגע בסוגיה של המספר שבו אנחנו עומדים היום בהדבקות: 1.2 ,1.1 - - -

עפר שלח: אם לדייק, 1.2 בחברה הכללית.

עפר שלח: 1.4 בבני ברק.

יגאל סלוביק: נכון.

יגאל סלוביק: אנחנו צריכים להביא את המספר בבני ברק לאותו מספר בדיוק כמו שיש באוכלוסייה הכללית מתוך הבנה שאם לא נצליח לעשות את זה, אנחנו עלולים להיות בבעיה כללית שכן הדבקות ייצאו מתוך בני ברק החוצה או שאנשים שנכנסים לבני ברק ויוצאים ממנה.

יגאל סלוביק: אנחנו על זה ברמה יום-יומית, יותר מאשר פעם ביום.

יגאל סלוביק: שאלת מי המפקד או מהי הסדרת הפו"ש, חבר הכנסת שלח.

יגאל סלוביק: הרמה המדינית מנוהלת על-ידי משרד הפנים שקיבל את המנדט ואת הסמכות לרכז את כלל המאמצים ברמה המדינית מול ועדת שרים ייעודית שנקבעה על-ידי ראש הממשלה, שהיא ועדת העל לכל האירוע הזה של מה שאני קורא לו בידוד אזורי, זה לא סגר, אנחנו לא משתמשים במונח סגר ומי שמשתמש במונח הזה טועה.

יגאל סלוביק: אנחנו משתמשים במונח בידוד אזורי.

יגאל סלוביק: מתחתיו יושבים שני גופים: משרד הבט"פ ומשרד הביטחון.

יגאל סלוביק: משרד הבט"פ אחראי על הפעלת המשטרה בכתר שמסביב לעיר עצמה, ומשרד הביטחון, באמצעות פיקוד העורף, מבצע את כלל הסיוע ההומניטרי-הלוגיסטי בתוך העיר מול האוכלוסייה.

יגאל סלוביק: אלה שני המאמצים.

יגאל סלוביק: אחד מבוצע על-ידי משטרת ישראל, האחר מבוצע על-ידי פיקוד העורף.

יגאל סלוביק: מדיניות הבריאות בתוך העיר נקבעת על-ידי משרד הבריאות, קרי, בדיקות, מי מפונה ומי לא יפונה, האם ניתן לבצע במקום הזה בידוד ביתי או לא, האם נכון להוציא וכן הלאה.

יגאל סלוביק: זאת על פי מדיניות שנקבעת על-ידי משרד הבריאות.

יגאל סלוביק: אני חושב שבמשפט הקצר הזה הסדרתי בגדול את הפו"ש, את הסמכויות ואת האחריות של כלל הגופים.

עפר שלח: בשלב הזה יש שאלות, חברי כנסת?

עפר שלח: יש מישהו שנמצא בזום שרוצה לשאול שאלה?

יגאל סלוביק: אם אפשר, אני רוצה להוסיף שני דברים, חבר הכנסת שלח.

עפר שלח: כן.

עפר שלח: שני דברים נוספים, שאלות ונסיים.

יגאל סלוביק: אחד, לגבי ההסברה.

יגאל סלוביק: בוצע מאמץ הסברה גדול מאוד מול החברה החרדית ומול בני ברק שיתוף משטרת ישראל, פיקוד העורף, משרד הבריאות, המטה להסברה לאומית.

יגאל סלוביק: חולקו פשקווילים שקוראים לציבור להישמע להנחיות, בוצעה פעילות בקרב בכירים במגזר שהוציאו פסקי הלכה, מתנדבי עזר מציון וזק"א עבר ובערים והכריזו על מבודדים וחולים.

יגאל סלוביק: מופעל רדיו "קול ברמה" כגל שקט שמודיע על מחויבי בידוד.

יגאל סלוביק: בוצעו תדרוכי עיתונאים מהמגזר החרדי, הדהדו כרוזים בתקשורת האלקטרונית - - - הופק עיתון הסברה ייחודי שקורא לאנשים להישאר בבית – 200,000 עותקים הופצו מהעיתון הזה.

יגאל סלוביק: מפעלים עם פעילים של ראשי העדות הרבניות.

יגאל סלוביק: אנחנו מתכננים שיחות נוספות עם רבנים לגבי איך נכון לעשות הגעלת כלים, ביעור חמץ וניקיונות לפסח וכדומה.

יגאל סלוביק: לגבי הטלפונים הכשרים, אנחנו פועלים לפתיחת סמס במכשירים הכשרים לטובת שליחת הודעות.

יגאל סלוביק: הנושא הזה בטיפול הן של משרד התקשורת והן של משרד המשפטים.

יגאל סלוביק: עד כאן בסוגיית מאמץ התקשורת.

יגאל סלוביק: לגבי רוני נומה, חברי וידידי, יוסי אדירי, יוסי בכר, תת-אלוף במילואים גל הירש, אני רוצה להבהיר, האנשים האלה פועלים עם העירייה, מטעם העירייה ותפקידם לסייע לעירייה בביצוע ומימוש התוכנית המדינית בשיח קבוע מול פיקוד העורף, מול משטרת ישראל, מול משרד הפנים ומול הדרג המדיני.

יגאל סלוביק: רוני נומה, למשל, היה שותף לכל הערכות המצב שבוצעו בממשלה, כולל אלו שנעשו עם ראש הממשלה.

יגאל סלוביק: בסופו של יום, האחריות הלאומית יושבת על ממשלת ישראל ולא על כתפיו של רוני נומה.

יגאל סלוביק: צריך להסביר את זה.

עפר שלח: אף אחד לא חשב שהיא על כתפיו.

עפר שלח: זה ברור.

עפר שלח: חברי הכנסת, בבקשה.

עפר שלח: יש מישהו מהחדר השני שרוצה לשאול?

מיכל (מיקי) חיימוביץ': לא תודה.

מיכל (מיקי) חיימוביץ': אין לי שאלות בשלב הזה.

עפר שלח: חברי הכנסת שבזום, יש מישהו שרוצה לשאול שאלה?

עפר שלח: יואב סגלוביץ', אתה ישבת בשקט.

עפר שלח: יש לך שאלה?

מיכל (מיקי) חיימוביץ': אלא אם יש לו משהו שיחכים אותנו בעניין האיכון שעד עכשיו לא קיבלנו עליו תשובה אמיתית.

עפר שלח: כבר ענה על הסמסים.

מיכל (מיקי) חיימוביץ': זה היה על הסמסים שהם יכולים לשלוח להם הודעות, זה לא לגבי - - -

עפר שלח: אין איכון שם, מיקי.

עפר שלח: אמר לך רוני את זה באופן ברור מאוד.

יעקב אשר: אני רוצה לתקן.

יעקב אשר: יש איכון.

יעקב אשר: יש לא מספר מועט של אנשים, חברים שלי, שקיבלו הודעות.

יעקב אשר: הם מחזיקים טלפונים מהסוג הזה שהוא גם כשר למחצה, לשליש או לרביע.

יעקב אשר: יש אבל אבל יש הרבה פחות מאשר באזורים אחרים.

יעקב אשר: הכללות זה דבר מסוכן, עופר.

עפר שלח: ברגישות לזה שכשאומרים אין מיכון, מתכוונים שאין איכון כמו בחברה האחרת.

עפר שלח: אני לא יודע אם זו מחלה ממארת, אבל זו מחלה לא נעימה.

עפר שלח: חבר הכנסת סגלוביץ', בבקשה.

יגאל סלוביק: מאחר ויש לסוגיית האיכון רגישויות טכנולוגיות ביטחוניות, אני ממליץ לא להעלות את זה בפורום הוועדה הזאת כשהוא פתוח בטלוויזיה.

יוליה מלינובסקי: כולם כבר יודעים הכול.

עפר שלח: אני אומר במאמר מוסגר, בשביל להגיד מה התוצאה של זה, לא צריך להבין איך זה עובד.

עפר שלח: חבר הכנסת סגלוביץ', בבקשה.

יואב סגלוביץ': אני אוותר.

יואב סגלוביץ': דיברתי על הפו"ש הרבה פעמים ואני מקבל את אותה תשובה כל פעם.

יואב סגלוביץ': אני חושב שהפו"ש לא נכון פה לחלוטין.

יואב סגלוביץ': זה לא הפקודות, זה לא הנהלים שעובדים לפיהם.

יואב סגלוביץ': מי שאמור לתכלל את האירוע הזה, בשלב זה יש לו את האחריות, זה משטרת ישראל.

יואב סגלוביץ': יש פה רבה שולחנות, כולם מתנדבים, כולם עושים עבודה מצוינת ונהדרת, אבל לא בצורה מסודרת כמו שנכון לפי כל התכנון שנעשה כל השנים לגבי כל אירועי החירום.

יואב סגלוביץ': אמרתי את זה מתחילת הדרך לגבי המל"ל.

יואב סגלוביץ': כמובן שזה לא אישי.

יואב סגלוביץ': מעבר לזה אין לי מה להוסיף.

עפר שלח: משה אבוטבול, בבקשה.

משה אבוטבול: כראש רשות לשעבר שנים רבות בבית שמש, השתמשנו בכוח המתנדבים ב"צוק איתן" במקומות שהיינו צריכים אותם.

משה אבוטבול: שמעת בוודאי גם את הדוברת הקודמת שאמרה שיש התנגדות להכניס את המתנדבים של איחוד הצלה, של המשטרה, של מד"א.

משה אבוטבול: מדוע לא מכניסים גם אותם ומנצלים את הידע שלהם, מצד אחד, ואת הכרת המנטליות של התושבים שם.

משה אבוטבול: מדוע נחסמים הדברים האלה?

משה אבוטבול: אני מקבל הרבה פניות שרוצים לעזור אבל הם נדחים.

משה אבוטבול: יש לך תשובה, בבקשה?

עפר שלח: יוליה מלינובסקי, בבקשה.

יוליה מלינובסקי: אדוני, שתי שאלות.

יוליה מלינובסקי: לא נכון להתמקד רק בבני ברק כי שמענו וראינו שהולכים גם על פעולה דומה – תקרא לזה איך שאתה רוצה – של סגר גם בשכונות ובערים אחרות.

יוליה מלינובסקי: האם יש לנו תכנון?

יוליה מלינובסקי: האם יש לנו מספיק משאבים, גם מבחינת כוח אדם וגם תקציבי?

יוליה מלינובסקי: איך אתם נערכים לדבר כזה?

יוליה מלינובסקי: שאלה נוספת.

יוליה מלינובסקי: סביר להניח שאחרי פסח, כפי שאמרו פה רופאים, אנחנו נראה אחוזי תחלואה גבוהים בערים החרדיות, ובשאר הארץ אנחנו נראה, בעזרת השם, ירידה במספרים.

יוליה מלינובסקי: מה האסטרטגיה שלכם בנושא הזה כדי לשחרר ערים עם אחוזים פחות גבוהים ולהמשיך לטפל בערים עם מוקדי ההתפרצויות?

יוליה מלינובסקי: כי לא חכם להחזיק את כל מדינת ישראל באותם תנאים.

עפר שלח: יעקב אשר, יש לך עוד משהו?

יעקב אשר: חסר לי פה, ואני מצטרף למה שאמר ידידי סגלוביץ', זה שיש פה כמה וכמה שולחנות ואין פה מפקד אחד עליון.

יעקב אשר: אני אומר את זה למל"ל, שהוא הגוף שמתכלל.

יעקב אשר: תוך כדי הדברים אני רואה את הדברים, אני נמצא בקשר גם עם האנשים בבני ברק, גם רוני וגם עם פיקוד העורף וגם עם משרד הבריאות.

יעקב אשר: יש המון שולחנות של אנשים טובים ומקצועיים, אבל בסוף, כמו שראש עיר מנהל דבר אחד, יש מפקד אחד.

יעקב אשר: אני חושב שרוני נומה, דווקא בגלל שהוא נכנס לעניין הזה, היה צריך לתת לו סמכויות, לפחות כרגע, ברורות עם הגדרה עד איפה כדי הוא יוכל להוציא תוכניות לפועל ולא להיות מתווך בין משרדי הממשלה לבין המציאות כי למציאות אין זמן לחכות לשולחנות העגולים ולתיאומים.

יעקב אשר: מישהו צריך לקחת פיקוד על העניין.

עפר שלח: יגאל סלוביק, בבקשה.

יגאל סלוביק: לגבי המתנדבים.

יגאל סלוביק: בפיקוד העורף יש תא מתנדבים, למי שמכיר, והוא יודע להכיל ולהפעיל את כלל הארגונים המתנדבים בהתאמה לצורך.

יגאל סלוביק: צריך לזכור שלפעמים יש יותר מתנדבים ממה שצריך ונדרש.

יגאל סלוביק: אנחנו גם לא רוצים לסכן אוכלוסיות נוספות.

יגאל סלוביק: הסוגיה הזו של המתנדבים יושבת בתא העורף של פיקוד העורף, הוא בקשר קובע איתם והוא יודע להפעיל אותם בהתאם לצורך שלו בכל אחת מהערים.

יגאל סלוביק: לגבי השאלות של חברת הכנסת יוליה מלינובסקי, לא נכון להתמקד בבני ברק.

יגאל סלוביק: אנחנו לא פועלים רק לגבי העיר בני ברק.

יגאל סלוביק: היום עתידה להתקיים ישיבת ממשלה שתאשר את הצעדים והפעולות שאנחנו מתכוונים לעשות בערים נוספות ובשכונות במקומות מסוימים.

יגאל סלוביק: אתמול בוצעה על זה עבודה שלמה והערכת מצב יחד עם משרד הבריאות.

יגאל סלוביק: ירדה פקודת התראה כבר למשרד הבט"פ ולמשרד הביטחון בהקשרים האלו.

יגאל סלוביק: היום לקראת הצהוריים עתידה להתקיים ישיבת ממשלה שתאשר את הצעדים מול היישובים והשכונות האחרות.

יגאל סלוביק: היא כוללת, כמובן, את צד המשאבים הנדרש שמלווה אותה הן בכוח אדם והן במשאבים כספיים.

יגאל סלוביק: אחוזי תחלואה לאחר חג הפסח.

יגאל סלוביק: חג הפסח מבחינתנו הוא אירוע שאנחנו מקווים הלקחים שהופקו בפורים, ייושמו בו.

יגאל סלוביק: אם נצליח והאוכלוסייה תפנים ותבין שאת הפסח חוגגים לבד ולא הולכים לצימרים כמו שאנחנו שומעים מדיווחים כאלה ואחרים ולא מבצעים מסיבות יער ומסיבות בים ולא נוסעים לעשות מימונה בפארקים ולא כבר עכשיו מתחילים להבריח אנשים מתוך יישובים לסבא וסבתא בשביל לא להיתקל במחסומים של סוף שבוע – משטרת ישראל תיערך בכל כוחה בערב ליל הסדר ובמהלך החג על מנת למנוע את המעברים האלה, למנוע את התנועה הזו.

יגאל סלוביק: אנחנו בקמפיין הסברה ייחודי ויעודי לגבי הפסח.

יגאל סלוביק: אם עם ישראל ישתף איתנו פעולה, הציבור בישראל ישתף איתנו פעולה ואנחנו נצליח במאמצי האכיפה מול אותם אנשים שלא יעשו את זה, אנחנו נצליח לעבור את הפסח בצורה טובה ולשמר את אחוזי ההדבקה האלו.

יגאל סלוביק: אז נוכל להיערך לשחרור לאט-לאט של אותו הסגר או אותה מדיניות הגבלת תנועה שבה כלל ישראל נמצא כרגע עם מדיניות נפרדת לגבי אזורים כמו שהגדרתי קודם, שהם יהיו אזורים שבהם נחיל את פקודת הבידוד האזורי בהתאמה לכמות הנדבקים שם.

יגאל סלוביק: התוצאה הזאת תלויה מאוד בהתנהגות האוכלוסייה ומהמקום הזה אני רוצה לקרוא לציבור בישראל: אנא מכם, שתפו איתנו פעולה באירוע הזה.

יגאל סלוביק: אתם שותפים שלמים להצלחה במאמץ של הורדת קצב ההדבקות בקורונה שבסופו של דבר מציל חיים.

יגאל סלוביק: מפקד אחד בעיר – אני רוצה להתייחס לסוגיה – בעיר יש מפקד אחד, קוראים לו ראש העיר.

יגאל סלוביק: זה שיהיה ברור.

יגאל סלוביק: הוא מתווה את המדיניות יחד עם רוני נומה, הוא זה שמתווה את צרכים מול פיקוד העורף ומול משרד הפנים, הוא זה שאומר איך נכון ומי נכון ומי הרבנים שצריך לעבוד מולם ואיזו מדיניות צריך לעשות ואיך בכלל.

יואב סגלוביץ': אלה לא הפקודות והנהלים של מדינת ישראל.

יגאל סלוביק: יכול להיות.

יגאל סלוביק: אנחנו גם אף פעם לא היינו בכזה אירוע במדינת ישראל.

יעקב אשר: אבל אין לו כוח כזה.

יעקב אשר: נו, באמת.

עפר שלח: תנו ליגאל סלוביק לסיים, בבקשה.

עפר שלח: יגאל, אני מבקש מילים אחרונות.

יגאל סלוביק: עד כאן, חבר הכנסת שלח.

עפר שלח: אני מאוד מודה לך.

עפר שלח: אני רוצה להסכם את הדיון.

עפר שלח: דווקא מתוך הדברים שיגאל סלוביק אמר בסוף, כשאנחנו מסתכלים, בסוף כל דיוני הוועדה מתמקדים אליהם וזה שאחרי הפסח תתחיל המדיניות של השמיכה הכללית על המשק והחברה תתחלף בבידוד אזורי, התנהגויות אזוריות הרבה יותר ממוקדות, בין אם זה אזור גאוגרפי ובין אם זה שכבות של אוכלוסייה בסיכון וכן הלאה.

עפר שלח: הוועדה, כבר אני אומר, תומכת בזה לחלוטין.

עפר שלח: דווקא מול זה ואל מול הבעיה הספציפית של העיר בני ברק והציבור החרדי, אני חושב שצריך איזשהו – מהצד שלכם, תכף נדבר על מה שקורה בתוך העיר – פרויקטור מרכזי שמטפל בזה.

עפר שלח: אתה צודק, הדרג המדיני הוא משרד הפנים, אבל בדרג האופרטיבי צריך להיות אופרטור שיבוא עם מומחיות ויצבור מומחיות.

עפר שלח: הייתי ביום שישי בבני ברק והתרשמתי, וההתרשמות מהדיון היום היא לא אחרת, שרוני נומה רץ ממקום למקום ומדבר עם מפקד פקע"ר כי הוא מכיר אותו וכן הלאה והלאה.

עפר שלח: זה לא סידור.

עפר שלח: בגרסה של הפיקוד והשליטה אני דווקא נוטה לצדד בעמדה שיגאל סלוביק הציג פה.

עפר שלח: לצורך העניין, לא תקרא לו מפקד, אבל המנהל העיקרי של האירוע הוא ראש העיר.

עפר שלח: שמענו את זה מהרשויות המקומיות החזקות.

עפר שלח: לרשויות המקומיות החזקות זה נראה להן מובן מאליו.

עפר שלח: אנחנו חשבנו שגם בסיכום הדיון הזה שראש העיר הוא מכיר הכי טוב, יש לו את המערכים הכי טובים.

עפר שלח: אלא שבסופו של דבר זה נופל, אולי לא במקרה, גם על רשויות שהמבנים הבסיסיים שלהם, אמרנו את זה בהתחלה, הם מבנים יותר חלשים ביכולת שלהם להתמודד.

עפר שלח: לכן אתם צריכים לציור מבנה שעדיין ישאיר את השליטה בעניין – אני לא רוצה להגיד הפיקוד – אבל השליטה בעניין לראש העיר, אבל יהיה מבנה חיצוני מסייע בעיקר מפני שאלה עיריות שמתקשות לעשות את זה.

עפר שלח: יואב, מי כמוך יודע שבערים בעולם, מפקד המשטרה עובד אצל ראש העיר.

יואב סגלוביץ': יש פה טעות מתחילת הדרך בהבנה של האירוע.

עפר שלח: אני מסכים.

יואב סגלוביץ': במציאות הזאת היום ואסור פה להתבלבל ולא צריך לעשות ועדות חקירה אחר כך, מי שאחראי על הפו"ש בשלב הזה הוא מפקד המשטרה הטריטוריאלית.

יואב סגלוביץ': הוא עובד בשגרה עם ראש העיר, הוא יושב עם ראש העיר, הוא מכיר את המערכים, הוא מכיר את כל האנשים.

יואב סגלוביץ': זה שהוא לא יושב שם בשולחן, זאת הטעות.

יואב סגלוביץ': בוודאי שראש העיר הוא הבעל הבית האזרחי ויודע מה צריך, אבל כשמדברים על פו"ש, בסוף יש מפקד לאירוע.

יואב סגלוביץ': בשלב הזה, כל מה שהמדינה לא העבירה לאחריות צה"ל, המפקד הוא המפקד המשטרתי.

יואב סגלוביץ': זה נכון לטילים - - -

עפר שלח: נדון בזה.

עפר שלח: נדון ואולי גם לא נסכים, לצורך העניין.

עפר שלח: הדבר האחרון הוא לגבי ההסברה לציבור.

עפר שלח: אני מקבל את מה שאתה אומר, יגאל, מהזווית שלכם.

עפר שלח: ההתרשמות שלי ושל הוועדה היא שההתנהגות של הציבור הישראלי היא למופת ומעבר לזה.

עפר שלח: מה שחסר לציבור הישראלי זה תהליך סדור של הסברה והנגשת מידע ולא את המודעות שלו.

עפר שלח: בהקשר הזה, כן, הציבור החרדי התחיל בלי ספק, כמו שאמר חבר הכנסת אשר, מנקודה יותר נמוכה מסיבות חברתיות.

עפר שלח: אני פתחתי ואמרתי שהיום ברור לי שהמודעות היא אחרת, ועדיין יש שם בעיות.

עפר שלח: אני אומר גם לחברי הכנסת, לא כל הערה על הבעיות שיש שם היא אמירה מסיתה נגד הציבור החרדי.

יעקב אשר: ממש לא.

עפר שלח: הרי כל אחד מאיתנו עושה הכללות כל הזמן מפני שאנחנו מדברים על ציבור, מה לעשות.

יעקב אשר: - - - נבדוק נתונים בבתי הסוהר - - -

עפר שלח: - - - גם הוא ילווה אותנו אחרי הפסח.

עפר שלח: חבר הכנסת אשר, תן לי לסיים.

יעקב אשר: אתה לא נותן לנו לדבר.

יעקב אשר: סליחה.

יעקב אשר: אתה מסכם דברים על דעת עצמך - - -

יוליה מלינובסקי: אבל הוא יו"ר הוועדה - - -

עפר שלח: אני מסכם דברים מפני שאנחנו 10 דקות אחרי זמן סיום הדיון.

יעקב אשר: אז מה קרה?

יעקב אשר: עוד 10 דקות.

עפר שלח: זהו.

עפר שלח: יש לי דיון ועדה עוד 20 דקות כי אתה הגעת רק לדיון הזה, אבל חברי כנסת פה נמצאים כל הזמן.

עפר שלח: יגאל סלוביק, אני רוצה להודות לך מאוד.

עפר שלח: אני מודה לחברי כנסת.

עפר שלח: עוד 20 דקות הדיון הבא.

עפר שלח: הישיבה נעולה.